PATVIRTINTA

Rūdiškių gimnazijos direktoriaus

2017 m. rugpjūčio 31 d.

Įsakymas Nr. OV-82

**TRAKŲ R. RŪDIŠKIŲ GIMNAZIJOS 2017-2019 METŲ**

**PRADINIO, PAGRINDINIO IR VIDURINIO UGDYMO PROGRAMŲ UGDYMO PLANAS**

**I. BENDROSIOS NUOSTATOS**

1. Trakų r. Rūdiškių gimnazijos 2017 – 2019 mokslo metų pradinio, pagrindinio ir vidurinio ugdymo programų ugdymo planas (toliau – Ugdymo planas) reglamentuoja pradinio, pagrindinio, vidurinio ugdymo programų, individualizuotų, pritaikytų mokiniams, turintiems specialiųjų ugdymosi poreikių, ir su šiomis programomis susijusių neformaliojo vaikų švietimo programų įgyvendinimą. Ugdymo planas sudarytas vadovaujantis Bendraisiais ugdymo planais ir kitais teisės aktais.
2. Ugdymo plano tikslas – vadovaujantis Bendraisiais ugdymo planais apibrėžti mokyklos ugdymo turinį, reglamentuoti  ugdymo proceso organizavimą, užtikrinant, kad kiekvienas mokinys pasiektų asmeninės pažangos ir geresnių ugdymo(si) rezultatų ir įgytų mokymuisi visą gyvenimą būtinų bendrųjų ir dalykinių kompetencijų visumą.
3. Ugdymo plano uždaviniai:

* suformuoti konkretų gimnazijos ugdymo turinį, atliepiantį mokinių mokymosi poreikius ir gimnazijos žmogiškuosius bei finansinius išteklius;
* nustatyti pamokų skaičių, skirtą ugdymo programoms įgyvendinti;
* racionaliai naudoti modernizuotą mokymo(si) aplinką;
* diegti inovatyvius ugdymo metodus, kurie užtikrintų kokybišką išsilavinimą;
* konstruoti ugdymo proceso dalyvių sąveiką (mokytojo ir mokinio, mokinio ir mokinio, mokymo ir mokymosi aplinkų) ugdymo(si) procese, siekiant personalizuoto (suasmeninto) ir savivaldaus (pagrįsto asmeniniais poreikiais ir klausimais, mokymosi uždaviniais, tempu, būdu, šaltinių ir partnerių pasirinkimu, savistaba ir įsivertinimu);
* sudaryti sąlygas mokiniams siekti individualios pažangos ir mokyti įsivertinti

savo veiklą bei pasiekimus įvairinant mokymo nuostatas ir būdus.

1. Ugdymo plano nuostatos:
   1. parengtas dvejų metų Ugdymo planas, skirtas pradinio, pagrindinio ir vidurinio ugdymo programoms įgyvendinti;
   2. Ugdymo planą parengė darbo grupė, patvirtinta gimnazijos direktoriaus 2017 m. birželio 6 d. įsakymu Nr. OV-68.

5. Ugdymo plano principai:

5.1. nuoseklumas – nuoseklus ugdymo turinio planavimas, pereinant iš vieno koncentro

į kitą;

5.2. prieinamumas – ugdymo turinys formuojamas ir įgyvendinamas atsižvelgiant į

kiekvieno mokinio poreikius ir gimnazijos žmogiškuosius bei finansinius išteklius;

5.3. kontekstualumas – tenkinant mokinių ugdymo poreikius atsižvelgiama į

bendruomenės ypatumus, problemas (socialinis kontekstas, dvikalbis ugdymas, važinėjantys mokiniai, emigracijos išskirtos šeimos).

1. Ugdymo plane vartojamos sąvokos:

**Kontrolinis darbas** – žinių, gebėjimų, įgūdžių parodymas arba mokinių žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

**Laikinoji grupė** – mokinių grupė dalykui pagal modulį mokytis, dalykui diferencijuotai mokytis ar mokymosi pagalbai teikti.

**Gimnazijos ugdymo planas** – gimnazijoje vykdomų ugdymo programų įgyvendinimo aprašas, parengtas, vadovaujantis Bendruoju ugdymo planu.

**Pamoka** – pagrindinė nustatytos trukmės nepertraukiamo mokymosi organizavimo forma.

**Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

**Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

**Ugdymo planas** – ugdymo programos įgyvendinimo aprašas.

Kitos Bendrajame ugdymo plane vartojamos sąvokos atitinka Lietuvos Respublikos švietimo įstatyme ir kituose švietimą reglamentuojančiuose teisės aktuose vartojamas sąvokas.

1. MOKSLO METŲ TRUKMĖ. UGDYMO ORGANIZAVIMAS

6. Ugdymo organizavimas:

6.1. 2017-2018 mokslo metai:

6.1.1. ugdymo proceso trukmė 1-4 klasėse 170 ugdymo dienų, 5–10, I–III gimnazijos klasės mokiniams – 181 ugdymo diena, IV gimnazijos klasės mokiniams – 166 ugdymo dienos.

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 2017-2018 mokslo metai | | | | | | | | | | | |
|  | 1-4 | | 5 | 6 | 7 | 8 | I | II | III | IV | |
| Mokslo metų pradžia / Ugdymo proceso pradžia | 09-01 | | | | | | | | | | |
| Pusmečių trukmė | 1-asis 09-01-01-31 | | | | | | | | | | |
| 2-asis  02-01-05-31 | | | 2-asis  02-01-06-15 | | | | | | | 2-asis  02-01  05-25 |
| Rudens atostogos | 2017 m. spalio 30 d. – lapkričio 3 d. | | | | | | | | | | |
| Žiemos (Kalėdų) atostogos | 2017 m. gruodžio 27 d. – 2018 m. sausio 3 d | | | | | | | | | | |
| Žiemos atostogos | 2018 m. vasario 19 d. – vasario 23 d. | | | | | | | | | | |
| Pavasario (Velykų) atostogos | 2018 m. balandžio 3 d. – balandžio 6 d. | | | | | | | | |  | |
| Ugdymo proceso pabaiga | 05-31 | | 06-15 | | | | | | | 05-25 | |
| Mokslo metų pabaiga | 08-31 | | | | | | | | | | |
| Ugdymo proceso trukmė savaitėmis/ dienomis | 34/170 | 36/ 181 | | | | | | | | 33/166 | |
| Vasaros atostogos | 06-01 -08-31 | 06-18 -08-31 | | | | | | | | 06-25 -  08-31 | |

6.1.1. Vasaros atostogos skiriamos pasibaigus ugdymo procesui. Atostogų pradžią 5–10, I–III gimnazijos klasės mokiniams nustato mokyklos vadovas, suderinęs su mokyklos taryba ir savivaldybės vykdomąja institucija.

6.1.2. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2018 m. rugpjūčio 31 d.

6. 2. 2018–2019 mokslo metai.

6.2.1. Ugdymo proceso trukmė 1-4 klasėse 175 ugdymo dienos, 5–10, I–III gimnazijos klasės mokiniams – 185 ugdymo dienos, IV gimnazijos klasės mokiniams – 165 ugdymo dienos.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 2018-2019 mokslo metai | | | | | | | | | |
|  | 1-4 | 5 | 6 | 7 | 8 | I | II | III | IV |
| Mokslo metų pradžia / Ugdymo proceso pradžia | 09-01 | | | | | | | | |
| Pusmečių trukmė |  | 1-asis 09-01-01-31 | | | | | | | |
| 2-asis  02-01 -06-07 | | 2-asis  02-01-06-21 | | | | | | 2-asis  02-01-05-24 |
| Rudens atostogos | 2018 m. spalio 29 d. – lapkričio 2 d. | | | | | | | | |
| Žiemos (Kalėdų) atostogos | 2018 m. gruodžio 27 d. – 2019 m. sausio 2 d. | | | | | | | | |
| Žiemos atostogos | 2019 m. vasario 18 d. – vasario 22 d. | | | | | | | | |
| Pavasario (Velykų) atostogos | 2019 m. balandžio 23 d. – balandžio 26 d. | | | | | | | |  |
| Ugdymo proceso pabaiga | 06-07 | 06-21 | | | | | | | 05-24 |
| Mokslo metų pabaiga | 08-31 | | | | | | | | |
| Ugdymo proceso trukmė savaitėmis/dienomis | 35/175 | 37/185 | | | | | | | 33/165 |
| Vasaros atostogos | 06-10-08-31 | 06-25 -08-31 | | | | | | | 08-31 |

6.2.2. Vasaros atostogos skiriamos pasibaigus ugdymo procesui. Atostogų pradžią 5–10, I–III gimnazijos klasės mokiniams nustato mokyklos vadovas, suderinęs su mokyklos taryba ir savivaldybės vykdomąja institucija.

6.2.3. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2019 m. rugpjūčio 31 d.

7. Ugdymo procesas įgyvendinant pradinio, pagrindinio ir vidurinio ugdymo programas

skirstomas pusmečiais.

8. Ugdymo laikotarpių trukmę 2017–2018 ir 2018–2019 mokslo metais nustato gimnazija. Ugdymo laikotarpių trukmė paskirstoma tolygiai ugdymo procese per mokslo metus.

9. Sprendimus dėl 2017–2018 mokslo metais 10 ugdymo dienų, 2018–2019 mokslo metais – 15 ugdymo dienų organizavimo laiko priima:

9.1. gimnazija dėl 5 ugdymo dienų 2017–2018 mokslo metais, 10 ugdymo dienų 2018–2019 mokslo metais;

9.2. savivaldybės vykdomoji institucija dėl 5 ugdymo dienų 2017–2018 ir 2018–2019 mokslo metais, įvertinusi mokyklos siūlymus.

10. Pagrindinė ugdymo proceso organizavimo forma – pamoka. Ugdymo procesas gimnazijoje organizuojamas pamokų forma. Pamokos trukmė – 45 min., 1 klasėse - 35 min..

11. Mokyklos vadovas, esant aplinkybėms, keliančioms pavojų mokinių sveikatai ar gyvybei, ar paskelbus ekstremaliąją padėtį, priima sprendimus dėl ugdymo proceso koregavimo. Ekstremalioji padėtis – tai padėtis, kuri susidaro dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios padėties paskelbimo nelaimės apimtoje savivaldybės teritorijoje priima savivaldybės administracijos direktorius. Mokyklos vadovas apie priimtus sprendimus dėl ugdymo proceso koregavimo informuoja Trakų rajono savivaldybę.

12. Jei oro temperatūra – 20 laipsnių šalčio ar žemesnė, į mokyklą gali nevykti 5 klasių mokiniai, esant 25 laipsniams šalčio ar žemesnei temperatūrai – ir kitų klasių mokiniai. Ugdymo procesas, atvykusiems į mokyklą mokiniams, vykdomas. Mokiniams, neatvykusiems į mokyklą, mokymuisi reikalinga informacija skelbiama mokyklos internetinėje svetainėje ir elektoriniame dienyne. Šios dienos įskaičiuojamos į ugdymo dienų skaičių.

2. MOKYKLOS UGDYMO TURINIO ĮGYVENDINIMAS. MOKYKLOS UGDYMO PLANO RENGIMAS

13.Gimnazijos ugdymo turinys formuojamas pagal mokyklos tikslus, konkrečius mokinių ugdymo(si) poreikius ir įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas) ir kt.

16. Gimnazija, rengdama 2017-2019 m. Gimnazijos ugdymo planą, remiasi švietimo stebėsenos, nacionalinių ir tarptautinių mokinių pasiekimų tyrimų duomenimis ir rekomendacijomis, mokinių pasiekimų ir pažangos vertinimo informacija, mokyklos įsivertinimo ir išorės vertinimo duomenimis.

17. Gimnazijos ugdymo planas parengtas vadovaujantis demokratiškumo, subsidiarumo, prieinamumo, bendradarbiavimo principais, į jo rengimą įtraukti mokytojai, mokiniai, tėvai. Mokyklos vadovo įsakymu sudaryta darbo grupė (patvirtinta gimnazijos direktoriaus 2017 m. birželio 6 d įsakymu Nr. OV-68 ), rengsianti mokyklos ugdymo planą.

18. Pamokų skaičius Ugdymo plane nurodomas dvejiems mokslo metams (1 priedas), o ilgalaikiai planai rengiami vieneriems metams pagal reikalavimus, nurodytus Ugdymo turinio planavimo principų ir laikotarpių, ilgalaikių planų, pasirenkamųjų dalykų, modulių, prevencinių ir kitų programų integravimo ir tvirtinimo tvarkoje (2 priedas).

19. Mokiniams, be privalomojo ugdymo turinio dalykų, numatytų Bendrųjų ugdymo planų 124, 143 punktuose, gimnazija siūlo pasirinkti pasirenkamųjų dalykų, dalykų modulių, kurių turinį nustato švietimo ir mokslo ministro patvirtintos ir (arba) gimnazijos parengtos ir gimnazijos vadovo patvirtintos programos. Mokytojai, rengdami pasirenkamųjų dalykų, dalykų modulių turinį, vadovaujasi reikalavimais, nurodytais Ugdymo turinio planavimo principų ir laikotarpių, ilgalaikių planų, pasirenkamųjų dalykų, modulių, prevencinių ir kitų programų integravimo ir tvirtinimo tvarkoje (2 priedas).

20. Gimnazijos ugdymo planą gimnazijos vadovas tvirtina iki mokslo metų pradžios, suderinęs su mokyklos taryba, taip pat su savivaldybės vykdomąja institucija.

3. MOKINIO GEROVĖS UŽTIKRINIMAS IR SVEIKATOS UGDYMAS GIMNAZIJOJE

21. Gimnazijoje, įgyvendinant pradinio, pagrindinio ir vidurinio ugdymo programas:

21.3. vadovaujamasi Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017. „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma).

21.1. sudaromos sąlygos mokiniui mokytis mokinių, mokinių ir mokytojų, kitų mokyklos darbuotojų pagarba vienas kitam grįstoje psichologiškai, dvasiškai ir fiziškai sveikoje ir saugioje aplinkoje, užtikrinamas tinkamas ir savalaikis reagavimas į patyčių ir smurto apraiškas. Saugia ir palankia ugdymosi aplinka rūpinasi ir mokinio gerovės užtikrinimo klausimus sprendžia gimnazijos Vaiko gerovės komisija, kuri vadovaujasi Mokyklos vaiko gerovės komisijos sudarymo ir jos darbo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. balandžio 11 d. įsakymu Nr. V-579 „Dėl mokyklos vaiko gerovės komisijos sudarymo ir jos darbo organizavimo tvarkos aprašo patvirtinimo“.

21.2.diegiama į visas mokyklos veiklas OLWEUS (OPKUS) patyčių prevencijos kokybės užtikrinimo programa,siekiant aukštos kokybės ir gerų rezultatų patyčių prevencijos darbe bei kuriant gerą psichologinį ir emocinį klimatą mokykloje.

22. Gimnazijoje sudarytos sąlygos mokiniams kasdien turėti fiziškai aktyvią pertrauką tarp pamokų, ne trumpesnę kaip 20 min. Kurios metu mokiniai gali žaisti stalo tenisą, būti gimnazijos kieme, sportuoti gimnazijos stadione, futbolo, krepšinio, tinklinio, vaikų žaidimų aikštelėse, žaisti vaikų žaidimo kambaryje, judėti gimnazijos koridoriuose.

24. Kūno kultūros mokytojai, sveikatos specialistė, pradinių klasių mokytojai planuoja ir organizuoja kryptingus sveikos gyvensenos, sveikatos saugojimo ir stiprinimo renginius. Veikla fiksuojama menų, technologijų ir kūno kultūros, pradinio ugdymo metodinių grupių planuose, ilgalaikiuose planuose, sveikatos specialistės veiklos plane.

4. PAŽINTINIŲ, KULTŪRINIŲ, SOCIALINIŲ IR PILIETINIŲ VEIKLŲ PLĖTOJIMAS

25. Mokiniui, kuris mokosi pagal pradinio, pagrindinio ir vidurio ugdymo programas, pažintinė, kultūrinė, meninė, kūrybinė veikla (toliau – pažintinė kultūrinė veikla) privaloma, yra sudėtinė ugdymo proceso veiklos dalis.

26. Gimnazijos vykdomos pažintinės, kultūrinės, socialinės ir pilietinės veiklos sudaro formuojamo gimnazijos ugdymo turinio dalį. Šios veiklos siejamos su gimnazijos ugdymo tikslais, mokinių mokymosi poreikiais ir organizuojamos gimnazijoje ir už jos ribų. Pažintinei ir kultūrinei veiklai per mokslo metus skiriama iki 70 valandų (iki 12 mokymosi dienų). Ji organizuojama Ugdymo plane, gimnazijos veiklos plane, dalykų mokytojų ir klasių vadovų ir kitų specialistų veiklos planuose nustatytu laiku.

|  |  |  |
| --- | --- | --- |
| **Veikla** | **Laikas** | **Klasės** |
| Mokslo metų pradžios šventė | Rugsėjo 1 | 1-IV kl. |
| Kalėdinių renginių diena | Gruodžio mėn. | 1–IV kl. |
| Pavasario gimnazijos bendruomenės sveikatos ir sporto šventė | Gegužė  Birželio 11 d. | 1-4, 5 kl.  6-III kl. |
| Teatro diena | Lapkritis | 1–4 kl. |
| Visuotinė atvirų durų diena tėvų darbovietėse. | Birželio 3 d. | 6-8, I-III kl. |
| Klasių ekskursijų diena (2–3 dienos) | Per mokslo metus | 1–IV kl. |
| Edukacinių pamokų netradicinėje aplinkoje diena (2–3 dienos) | Per mokslo metus | 1–IV kl. |
| Mokyklinių, rajoninių ir kitų projektų diena | Per mokslo metus | 1–IV kl. |
| Mokslo metų pabaigos šventė | Gegužė  Birželio 15 d. | 1-4 kl.  6-8, I-III kl. |
| Krašto pažinimo, savitarpio pagalbos ir bendradarbiavimo veiklų diena. | Birželio 12 d. | 6-8, I-IIIkl, |
| Pilietinio iniciatyvumo ir istorinės atminties diena. | Birželio 14 d. |  |
| Socialinės veiklos diena | Balandis | 1-IV |
| Diena kitaip | Kovas | 1-IV |

27. Mokiniai ( iki 35 val.) per mokslo metus dalyvauja gimnazijos, dalykų mokytojų, klasės vadovo ir kitų specialistų organizuojamoje pažintinėje ir kultūrinėje veikloje, kurios metu organizuojamos paskaitos, koncertai, vykdomi etninės kultūros, meninės veiklos, ugdymo karjerai, darnaus vystymosi integruoti projektai bendradarbiaujant su rajono ir šalies muziejais, teatrais, bibliotekomis, kultūros centrais ir kitomis įstaigomis.

28. Numatyti bendramokykliniai pažintiniai, kultūriniai, socialiniai ir pilietiniai renginiai bus organizuojami nuosekliai per mokslo metus ir jiems bus skiriama iki 35 valandų.

29. Už pažintinės ir kultūrinės veiklos vykdymą, apskaitą ir mokinių dalyvavimą atsakingi klasės vadovai:

29.1. pažintinę veiklą e-dienyne klasės vadovai fiksuoja Kultūrinės, meninės, sportinės pažintinės veiklos skyriuje, nurodydami renginio dalyvius, pavadinimą ir datą;

29.2. jei veiklą vykdo dalyko mokytojas, dalykui skirtame puslapyje nurodo renginio pavadinimą ir datą. Klasės vadovas informaciją apie jo klasės dalyvavimą su kitais mokyklos specialistais pažintinėje ir kultūrinėje veikloje fiksuoja e-dienyne Kultūrinės, meninės, sportinės pažintinės veiklos skyriuje, nurodydamas renginio dalyvius, pavadinimą ir datą.

30. Mokslo metų pabaigoje klasės vadovas pateikia direktoriaus pavaduotojui ataskaitą apie jo vadovaujamos klasės pažintinės ir kultūrinės veiklos vykdymą.

31. Pažintinės ir kultūrinės veiklos organizavimo laiką ir galimybes dalyko mokytojai, karjeros koordinatorė, socialinė pedagogė, dalykų mokytojai ir kiti švietimo pagalbą organizuojantys specialistai derina su klasės vadovu.

32. Pažintinės, kultūrinės, socialinės ir pilietinės ir kt. veiklos reglamentuojamos mokyklos direktoriaus įsakymu.

33. Mokiniams, kurie mokosi pagal pagrindinio ugdymo programą, privaloma socialinė ir pilietinė veikla:

33.1. socialinių ir pilietinių veiklų organizavimas:

33.1.1. socialinės ir pilietinės veiklos yra privalomos, neatskiriamos pagrindinio ugdymo dalys, siejamos su mokyklos tikslais, bendruomenės projektais, kultūrinėmis ir socializacijos programomis, gimnazijos tradicijomis, bendruomenės ir visuomenės poreikiais;

33.1.2. 5 - 6 klasių mokinių veikla orientuota į mokinių socialinių ryšių kūrimą ir stiprinimą pačioje klasės, gimnazijos bendruomenėje;

33.1.3.7 - 8 klasių mokinių veikla orientuota į pilietišką bei atsakingą dalyvavimą, gebėjimų ugdymąsi, jų plėtotę, dalyvaujant mokyklos savivaldoje, vietos bendruomenės ir jaunimo organizacijų veikloje;

33.1.4. I - II klasių mokinių veikla orientuota į platesnio visuomeninio konteksto suvokimą, visuomeninės atsakomybės supratimą, dalyvavimą vietos bendruomenės ir jaunimo organizacijų veikloje, aktyvumo bei motyvacijos skatinimą, susipažinimą su darbo rinkos poreikiais, ugdant atsakomybę už savo pasirinkimus;

33.2. socialinių ir pilietinių veiklų trukmė 5 -6 kl. – 10 val. per metus; 7– 8 kl.- 15 val. per metus, I-II kl. – 20 val. per metus;

33.3. socialinių ir pilietinių veiklų krypčių ir siūlomų veiklų sąrašas pateikiamas 14 priede. Jis gali būti koreguojamas, keičiamas, papildomas mokslo metų eigoje pagal poreikį;

33.4. socialines ir pilietines veiklas organizuoja klasės vadovas, dalyko mokytojas, kiti gimnazijos darbuotojai. Klasės vadovas mokslo metų pradžioje pateikia mokiniams nustatytos formos socialinių ir pilietinių veiklų (SPV) apskaitos lapus (10 priedas) bei supažindina su SPV krypčių sąrašu. Apskaitos lapus klasės vadovas tikrina du kartus per metus, veiklos stebėjimas ir aptarimas vykdomas dažniau, siekiant užtikrinti reikiamą pagalbą;

33.5.klasės vadovas iš mokinių SPV apskaitos lapų informaciją perkelia į elektroninį dienyną. Mokslo metų pabaigoje suskaičiuoja kiekvieno mokinio socialinių ir pilietinių veiklų trukmę. Nesusirinkus reikiamo valandų skaičiaus per mokslo metus, informuojamas atsakingas asmuo arba gimnazijos administracija – organizuojami vasaros darbai, mokinio kėlimas į aukštesnę klasę atidedamas;

33.6. už socialinių –pilietinių veiklų gimnazijoje organizavimą ir kontrolę atsakingas gimnazijos socialinis pedagogas;

33.7. socialinių – pilietinių veiklų rezultatai mokslo metų pabaigoje pristatomi gimnazijos bendruomenei;

33.8. mokiniams rekomenduojama savo socialinių-pilietinių veiklų įrodymus kaupti ir fiksuoti naudojant e-aplanką atviroje informavimo, konsultavimo, orientavimo sistemoje (AIKOS) arba kitu pasirinktu būdu;

33.9.mokiniai, atlikusieji socialines-pilietines veiklas savarankiškai, bendradarbiaudami su kitomis institucijomis (asociacijomis, jaunimo organizacijomis, savivaldos institucijomis), informuoja apie tai klasės vadovą, pateikia veiklos ataskaitas –SPV lapus.

34. Siekiant nuosekliai ugdyti mokinių kompetencijas, formaliosios socialinio ugdymo pamokos (istorija, geografija, pilietinis ugdymas) susiejamos su neformaliosiomis praktinėmis veiklomis:

34.1. pažintinėmis ir kultūrinėmis veiklomis, sudaromos galimybes mokiniams lankytis muziejų, bibliotekų organizuojamose programose ir renginiuose. Mokiniai, dalyvaudami šiose veiklose, gilins savo žinias, tobulins pažintines kompetencijas ir ugdysis vertybines nuostatas;

31.2. skatinančiomis pilietinį įsitraukimą, ugdančiomis gebėjimą priimti sprendimus ir motyvaciją gimnazijos ir vietos bendruomenės veiklomis. Šios veiklos padės mokiniams teorines pilietiškumo žinias įprasminti praktinėje ar projektinėje veikloje, bendradarbiaujant su įvairiomis vaikų ir jaunimo organizacijomis, interesų grupėmis, valdžios ir savivaldos institucijomis;

31.3. padedančiomis mokiniams ugdytis medijų ir informacinį raštingumą veiklomis;

31.4. socialinėmis (karitatyvinėmis) veiklomis, padedančiomis mokiniams ugdytis pagarbos, rūpinimosi, pagalbos kitam ir kitokiam vertybines nuostatas. Šios veiklos sudarys galimybes mokiniui ugdytis praktines socialines kompetencijas, įgyjant realios globos patirties.

5. MOKINIŲ MOKYMOSI KRŪVIO REGULIAVIMAS

32. Siekiant tausoti mokinio sveikatą, gimnazijoje atliekama nuosekli mokinių mokymosi krūvio stebėsena. Mokiniui mokymosi krūvis per savaitę yra optimalus ir paskirstytas proporcingai. Rekomenduojama penktadienį organizuoti mažiau pamokų nei kitomis savaitės dienomis.

33. Mokiniui, kuris mokosi pagal pagrindinio ir vidurinio ugdymo programą, negali būti daugiau kaip 7 pamokos per dieną. Mokiniui, kuris mokosi pagal pradinio ugdymo programą ugdomoji veikla (derinant formaliojo ir neformaliojo švietimo programų turinį) per dieną 1 klasėje gali trukti ilgiau nei 5 ugdymo valandas, 2–4 klasėse – 6 valandas.

34. Tausojant mokinio sveikatą, optimizuojant mokymosi krūvius gimnazijoje, gimnazijos direktoriaus 2017 m. rugpjūčio 31d. įsakymu Nr. OV-.... paskirtas asmuo organizuoja ir vykdo mokinių mokymosi krūvio, mokiniams skiriamų namų darbų ir kontrolinių darbų stebėseną ir kontrolę (8 priedas).

35. Gimnazija užtikrina, kad namų darbai:

35.1. atitiktų mokinio galias;

35.2. būtų naudingi grįžtamajai informacijai gauti apie mokinio mokymąsi, tolesniam mokymuisi;

35.3. nebūtų užduodami atostogoms;

35.4. nebūtų skirti dėl įvairių priežasčių neįvykusių pamokų turiniui įgyvendinti.

36. Mokiniams, kurie mokosi pagal pradinio ir pagrindinio ugdymo programą ir negali tinkamai atlikti namų darbų dėl nepalankių socialinių ekonominių kultūrinių sąlygų namuose, sudarytos sąlygos juos atlikti gimnazijos Dienos centre.

37. Penktų klasių mokiniams, kurie pradeda mokytis pagal pagrindinio ugdymo programos pirmąją dalį, rekomenduojama skirti minimalų privalomų pamokų skaičių. Didesnis už minimalų privalomų pamokų skaičius dalykams, pasirenkamiesiems dalykams, dalykų moduliams mokytis 5–8 ir gimnazijos I–II klasių mokiniams skiriamas, suderinus su mokinių tėvais (globėjais, rūpintojais).

38. Mokiniui, kuris mokosi pagal pagrindinio ugdymo programą, rekomenduojamas maksimalus pamokų skaičius per savaitę gali būti ne daugiau nei 10 procentų didesnis už minimalų mokiniui skiriamų pamokų skaičių, nurodytą Bendrųjų ugdymo planų 124 punkte.

39. Mokymosi pagalbai skiriamos trumpalaikės ar ilgalaikės konsultacijos. Trumpalaikės konsultacijos (trumpesnės už pamokos trukmę) neįskaitomos į mokinio mokymosi krūvį, o ilgalaikės (trukmė lygi pamokos trukmei) įskaitomos į mokymosi krūvį. Mokinių tėvai (globėjai, rūpintojai) elektroniniame dienyne ar kitu būdu informuojami apie mokiniui siūlomą suteikti mokymosi pagalbą, apie mokinio daromą pažangą.

40. Mokinys gimnazijos vadovo įsakymu gali būti atleidžiamas nuo pamokų tų dalykų, kurių jis yra nacionalinių ar tarptautinių olimpiadų, konkursų per einamuosius mokslo metus nugalėtojas; nuo dailės, muzikos, šokio, kūno kultūros - išimties atvejais ir nuo kitų dalykų pamokų (ar jų dalies) lankymo, jei jis mokosi neformaliojo vaikų švietimo ir formalųjį švietimą papildančio ugdymo mokyklose pagal atitinkamas formalųjį švietimą papildančio ugdymo programas (ar yra jas baigęs) ar kitas neformaliojo vaikų švietimo programas. Sprendimas priimamas dalyko, nuo kurio pamokų mokinys atleidžiamas, mokytojui susipažinus su formalųjį švietimą papildančio ugdymo ar neformaliojo vaikų švietimo programomis. Šių programų turinys turi derėti su bendrųjų programų turiniu.

41. Mokinys, atleistas nuo atitinkamų menų ar sporto srities dalykų pamokų, tuo metu gali užsiimti kita veikla arba mokytis individualiai. Mokiniai, kurie yra baigę menų mokyklą, mokosi sporto srities neformaliojo švietimo įstaigose, atleisti nuo kūno kultūros pamokų dėl sveikatos ar laikinai dėl ligos, tėvų prašymu, gali būti atleisti nuo kūno kultūros pamokų ar menų, jiems pagal galimybes sudaromos sąlygos dirbti skaitykloje, bibliotekoje. Už vaikų saugumą gimnazijos teritorijoje atsako dalyko mokytojas. Už gimnazijos teritorijos ribų, ar kai šios pamokos pagal pamokų tvarkaraštį yra pirmosios ar paskutinės, už mokinių saugumą atsako tėvai (globėjai, rūpintojai). Apie tai gimnazija informuoja tėvus.

42. Gimnazija priima sprendimus dėl menų ir sporto srities ar kūno kultūros dalykų, o išimties atvejais – ir kitų dalykų vertinimų, gautų, mokantis pagal formalųjį švietimą papildančias programas, įskaitymo ir konvertavimo į pažymius pagal dešimtbalę vertinimo sistemą.

6. MOKINIŲ INDIVIDUALIŲ PAŽANGOS IR PASIEKIMŲ VERTINIMAS

43. Mokinių individualių pasiekimų ir pažangos vertinimas yra gimnazijos ugdymo turinio dalis ir dera su keliamais ugdymo tikslais. Vertinant mokinių pasiekimus ir pažangą, vadovaujamasi Ugdymo programų aprašu, Pradinio ugdymo, Pagrindinio ugdymo ir Vidurinio ugdymo bendrosiomis programomis, Nuosekliojo mokymosi pagal bendrojo ugdymo programas tvarkos aprašu ir kitais teisės aktais, reglamentuojančiais mokinių pasiekimų ir pažangos vertinimą.

44. Gimnazija, vadovaudamasi Bendrosiose ugdymo planuose nurodytais teisės aktais ir gimnazijos susitarimais, parengė Rūdiškių gimnazijos mokinių individualios pasiekimų ir pažangos vertinimo ir tėvų informavimo tvarkos aprašą (priedas 3), kuris patvirtintas gimnazijos direktoriaus ir skelbiamas gimnazijos internetinėje svetainėje.

45. Mokytojai, švietimo pagalbos specialistai, planuodami mokinių, pradedančių mokytis pagal Pagrindinio ugdymo programą, ugdymo organizavimą, atsižvelgia į Pradinio ugdymo programos baigimo pasiekimų ir pažangos vertinimo apraše pateiktą informaciją.

46. Gimnazija Nacionaliniame mokinių pasiekimų patikrinime dalyvauja Trakų rajono arba gimnazijos vadovo sprendimu. Mokinio pasiekimų rezultatai neįskaičiuojami į ugdymo laikotarpio (trimestro, pusmečio) įvertinimą.

47. Gimnazija apie mokinių mokymosi pažangą ir pasiekimus mokinius ir jų tėvus (globėjus, rūpintojus) informuoja gimnazijos nustatyta tvarka vadovaujantis Lietuvos Respublikos asmens duomenų teisinės apsaugos įstatymo reikalavimais.

7. MOKYMOSI PASIEKIMŲ GERINIMAS IR MOKYMOSI PAGALBOS TEIKIMAS, ĮGYVENDINANT PRADINIO IR PAGRINDINIO UGDYMO PROGRAMAS

48. Gimnazijoje sudaromos sąlygos kiekvienam mokiniui mokytis pagal jo galias ir siekti kuo aukštesnių pasiekimų.

49. Gimnazijos direktoriaus 2017 m. rugpjūčio 24 d. įsakymu Nr. OV-76 paskirtas atsakingas asmuo už mokymosi pasiekimų stebėsenos koordinavimą, gerinimą ir mokymosi pagalbos organizavimą.

50. Gimnazijoje, siekiant gerinti mokinių mokymosi pasiekimus:

50.1. diegiami aukšti mokymosi lūkesčiai kiekvienam mokiniui (tarp jų ir žemus pasiekimus turintiems mokiniams), ugdomas sąmoningas ir atsakingas požiūris į mokymąsi;

50.2. ugdomi mokinių pasididžiavimo savo gimnazija, mokymusi jausmai;

50.3. ugdomas atkaklumas mokantis;

50.4. nuolat aptariami mokinių pasiekimų gerinimo klausimai mokyklos bendruomenėje;

50.5. nuolat stebimas ugdymosi procesas, laiku nustatoma, kokios reikia pagalbos, ir teikiama ji mokiniams, ypatingai iš šeimų, kuriose nepalanki socialinė, ekonominė ir kultūrinė aplinka, migrantams ir kitiems, kurių lietuvių kalba nėra gimtoji, taip pat antramečiaujantiems;

50.6. kartu su mokiniu, mokinio tėvais (globėjais, rūpintojais), Vaiko gerovės komisija sprendžiamos mokinių vėlavimo į pamokas ir jų nelankymo priežastys;

50.7. tobulinami gimnazijos mokinių pasiekimų ir pažangos vertinimo procesai, itin daug dėmesio skiriant grįžtamajam ryšiui, formuojamajam vertinimui pamokoje, diagnostiniam vertinimui; jais grindžiami reikiami sprendimai dėl įvairių mokinių grupių, klasių mokinių pasiekimų dinamikos, mokytojų ir visos mokyklos indėlio į mokinių pažangą;

50.8. sudaromos galimybės mokytojams tobulinti profesines žinias, ypatingai dalykines kompetencijas ir gebėjimus, individualizuoti ugdymą, organizuoti ugdymo procesą įvairių gebėjimų ir poreikių mokiniams, berniukams ir mergaitėms. Mokytojai turi galimybę prireikus pasitelkti švietimo pagalbos specialistus ugdymo turiniui planuoti ir laiku koreguoti, atsižvelgiant į mokinių mokymosi pagalbos poreikius;

50.9. mokiniai skatinami rinktis mokymosi strategijas, padedančias atskleisti savo kūrybingumą;

50.10.sudarytos sąlygas mokiniams atlikti namų darbų užduotis skaityklose, bibliotekoje, Dienos centre.

50.11. važinėjantys pradinio ir pagrindinio ugdymo mokiniai, laukiantys mokyklinio autobuso, laiką leidžia Dienos centre.

51. Gimnazija užtikrina ne atsitiktinę, bet sisteminę mokymosi pagalbą, kuri apima žemų pasiekimų prevenciją (iš anksto numatant galimus probleminius atvejus ir stengiantis jų išvengti), intervenciją (sprendžiant iškilusias problemas) ir žemų pasiekimų kompensacines priemones (suteikiant tai, ko mokiniai negali gauti namuose ir pan.).

52. Kiekvieno mokinio mokymosi procesas gimnazijoje nuolat stebimas, siekiant laiku pastebėti mokinius, kurių pasiekimai žemi, ir nustatyti tokių pasiekimų priežastis. Apie atsiradusius mokymosi sunkumus ir galimas jų priežastis informuojami mokyklos švietimo pagalbos specialistai, mokinio tėvai (globėjai, rūpintojai), kartu su jais sprendžiamos žemų mokymosi pasiekimų problemos. Aukščiausius pasiekimus demonstruojantiems mokiniams taip pat siūloma ir suteikiama reikiama mokymosi pagalba, pavyzdžiui, rekomenduojama neformaliojo vaikų švietimo veikla mokykloje ar už mokyklos ribų ir kt.

53. Gimnazija mokymosi pagalbą teikia kiekvienam mokiniui, kuriam ji reikalinga. Ypatingai svarbi pagalba šiais atvejais: kai mokinys dėl ligos ar kitų priežasčių praleido dalį pamokų; kai kontrolinis darbas ar kitos užduotys įvertinamos nepatenkinamai; kai mokinys gauna kelis iš eilės nepatenkinamus konkretaus dalyko įvertinimus; kai mokinio pasiekimų lygis (vieno ar kelių dalykų) žemesnis nei numatyta Pagrindinio ugdymo bendrosiose programose, ir mokinys nedaro pažangos; kai per Nacionalinį mokinių pasiekimų patikrinimą mokinys nepasiekia patenkinamo lygmens; kai mokinys demonstruoja aukščiausio lygmens pasiekimus, kitais gimnazijos pastebėtais mokymosi pagalbos poreikio atvejais.

54. Mokymosi pagalbos teikimo dažnumas ir intensyvumas priklauso nuo jos reikalingumo mokiniui ir mokančio mokytojo rekomendacijų.

55. Mokymosi pagalbą pirmiausia teikia dalykų mokytojai:

55.1. pamokoje, kaip grįžtamąjį ryšį, pagal jį nedelsiant koreguoja mokinio mokymąsi, pritaiko tinkamas mokymo(si) užduotis, metodikas ir kt.;

55.2. skiria trumpalaikes ar ilgalaikes konsultacijas, kurių trukmę rekomenduoja mokantis mokytojas ar nustato gimnazija pagal mokymosi pagalbos poreikį;

55.3. organizuojant pačių mokinių pagalbą kitiems mokiniams.

56. Gimnazijoje mokymosi sunkumų patiriantiems mokiniams pagalba teikiama taikant komandinio darbo metodą, tai yra, į darbą įtraukiami patys mokiniai, dalykų mokytojai, tėvai, vadovai ir švietimo pagalbos specialistai: mokytojo padėjėjai, psichologas, logopedas, specialusis pedagogas, socialinis pedagogas.

57. Mokymosi pagalbos teikimą mokiniui koordinuoja, pasitelkus specialistus, Vaiko gerovės komisija, direktoriaus įsakymu paskirtas atsakingas asmuo:

57.1. dalyko mokytojai informuoja tėvus (globėjus, rūpintojus) apie galimybes padėti jų vaikui siekti geresnių rezultatų, kreipiasi į Vaiko gerovės komisiją sprendžiant mokinių mokymo ir mokymosi klausimus, vertina mokinių pažangą, suderinę su specialistais rengia individualias trumpalaikes mokymo(si) programas, teikia grįžtamąją informaciją tėvams (globėjams), specialistams, kitiems mokytojams, klasės vadovams;

57.2. dalykų konsultantai, švietimo pagalbos specialistai teikia pagalbą mokiniams individualiai arba mokinių grupėms pagal mokinių trumpalaikes mokymosi programas, bendradarbiauja su dalyko mokytojais, klasių vadovais, Vaiko gerovės komisija;

57.3. mokytojų padėjėjai dirba su mokiniais, turinčiais specialiųjų mokymosi poreikių, pamokų metu ir specialių užsiėmimų metu, paaiškina mokytojo skirtas užduotis ir talkina jas atliekant;

57.4. tėvai padeda namuose atliekant mokymosi užduotis, teigiamai veikia ne tik vaikų mokymosi pasiekimus, bet ir psichinę sveikatą bei socialinius santykius su aplinkiniais.

58. Mokiniams siūlomi dalykų moduliai pasiekimų spragoms kompensuoti, dalyko žinioms ir gebėjimams pagilinti, naujam dalyko turiniui išmokti ir kt. Šios grupės gali būti sudaromos ir iš gretimų klasių mokinių. Išskirtiniais atvejais mokymosi pagalba gali būti skiriama ir individualiai.

59. Mokinių tėvai (globėjai, rūpintojai), įtraukiami į vaiko ugdymo procesą ne tik sprendžiant vaikų ugdymosi problemas, bet ir teikiant įvairią mokymosi pagalbą, supažindinant su darbo ir profesijų pasauliu, organizuojant mokyklos gyvenimą.

60. Švietimo pagalba teikiama vadovaujantis Švietimo pagalbos mokiniui teikimo tvarkos aprašu, patvirtintu Rūdiškių gimnazijos direktoriaus 2014 m. lapkričio 4 d. įsakymu Nr. OV-125.

8**.** MOKYKLOS IR MOKINIŲ TĖVŲ (GLOBĖJŲ, RŪPINTOJŲ) BENDRADARBIAVIMAS

61. Gimnazija:

61.1. organizuoja mokytojų ir tėvų (globėjų, rūpintojų) bendradarbiavimą, siekiant individualios kiekvieno mokinio mokymosi pažangos, puoselėjant jo sveikatą, socialumą ir brandą. Rekomenduojama organizuoti ne mažiau kaip 3 tėvų (globėjų, rūpintojų) susitikimus mokyklos pasirinkta forma su mokytojais per mokslo metus;

61.2. užtikrina, kad tėvai ir mokykla keistųsi abipusiai reikalinga informacija;

61.3. sudaro tėvams (globėjams, rūpintojams) sąlygas dalyvauti mokyklos gyvenime, savanoriauti, kartu su mokytojais ir mokiniais spręsti mokymosi, pasiekimų gerinimo, elgesio, turiningo laisvalaikio, sveikos gyvensenos ir kitus klausimus;

61.4. užtikrina, kad tėvai (globėjai, rūpintojai) galėtų išsakyti lūkesčius ir pasiūlymus dėl gimnazijos veiklos tobulinimo.

62. Gimnazija, įgyvendindama pradinio ir pagrindinio ugdymo programas, skatina (ir konsultuoja) mokinių tėvus (globėjus, rūpintojus):

62.1. sukurti mokiniams tinkamą, skatinančią mokytis, edukacinę aplinką namuose;

62.2. kelti vaikams pagrįstus mokymosi lūkesčius ir motyvuoti mokytis;

62.3. padėti vaikams mokytis namuose;

62.4. palaikyti ir stiprinti dvasinius ryšius su vaiku, jį ramiai išklausyti, patarti, padėti, domėtis vaiko veiklomis gimnazijoje ir už jos ribų;

62.5. sudaryti galimybes vaikams dalyvauti neformaliojo švietimo veiklose gimnazijoje ir už jos ribų.

63. Bendravimo ir bendradarbiavimo su tėvais būdai ir formos:

63.1. per mokslo metus bus organizuoti 2 bendramokykliniai ir 1 kiekvienos klasės tėvų susirinkimai ;

63.2. įrašai, susirašinėjimas elektroniniame dienyne;

63.3. individualūs pokalbiai su tėvais, susitikimai;

63.4. tėvų dalyvavimas projektuose ir vaikų šventėse;

63.5. tėvų švietimas (seminarai, paskaitos);

63.6. informacijos apie gimnazijoje organizuojamą ugdymo procesą, mokymosi pasiekimus, mokymo(si) pagalbos teikimą ir gimnazijos veiklas sklaida (informavimas raštu, žodžiu, sms žinutėmis, elektroniniais laiškais);

63.7. gimnazijos specialistų tėvų konsultavimas įvairiais klausimais;

63.8. bendros vaikų ir tėvų išvykos;

63.9. tėvų diena – mokinių tėvams sudaromos sąlygos 2 kartus per mokslo metus individualiai pabendrauti ir/ar pasikonsultuoti su dalykų mokytojais apie vaiko mokymosi pasiekimus, dalyvauti ugdymo procese, aptarti kitus tėvams aktualius klausimus;

63.10. įrašai pažymių knygelėse;

63.11. tėvų savanoriška veikla mokykloje;

63.12. tėvų įtraukimas į pagalbą savo vaikams namuose – tėvams formuluojamos pagalbos jų vaikams gairės, ypač tais atvejais, kai mokiniams reikalinga papildoma pagalba.

63.13. tėvų įtraukimas į sprendimų priėmimą mokyklos lygmenyje – dalyvavimas gimnazijos taryboje, tėvų komitete, ugdymo plano sudarymo grupėje, Vaiko gerovės komisijoje, veiklos plano sudarymo grupėje;

63.14. gimnazijos internetiniame puslapyje pateikiama informacija apie mokyklos veiklą, ugdymą, mokinių pasiekimus ir kt. Aprašomos netradicinės, integruotos pamokos, išvykos, renginiai, parodos, įvairūs susitikimai ir kt.;

63.15. įrašai, komentarai sąsiuviniuose apie tai, kas padaryta gerai, ką reikia patobulinti, kaip tai atlikti, kad būtų pasiekti mokymosi uždaviniai;

63.16. įvairaus pobūdžio švenčių, koncertų, mokinių darbų parodų organizavimas;

63.17. pradinių klasių mokinių pasiekimų ir pažangos vertinimo aplankų sudarymas. Mokslo metų pabaigoje jie aptariami ir atiduodami tėvams;

63.18. papildoma (skubi) pagalba mokytojui klasėje.

64. Gimnazija užtikrina abipusį ir savalaikį grįžtamosios informacijos apie mokinių mokymąsi perdavimą mokinių tėvams (globėjams, rūpintojams).

9. NEFORMALIOJO VAIKŲ ŠVIETIMO ORGANIZAVIMAS MOKYKLOJE

65. Gimnazijoje sudarytos galimybes kiekvienam mokiniui, ypatingai turinčiam nepalankias socialines, ekonomines, kultūrines sąlygas namuose, turintiems specialiųjų ugdymosi poreikių pasirinkti jo poreikius atliepiančias įvairių krypčių neformaliojo vaikų švietimo programas.

66. Gimnazija kiekvienų mokslo metų pabaigoje, bendradarbiaudama su mokinių savivaldos institucija, įvertina ateinančių mokslo metų mokinių neformaliojo švietimo poreikius, numatomus ugdymo prioritetus dėl mokinių pasiekimų gerinimo ir bendrųjų kompetencijų ugdymo, juos tikslina mokslo metų pradžioje ir, atsižvelgdama į juos, siūlo neformaliojo švietimo programas.

67. Neformaliojo vaikų švietimo programos rengiamos, atsižvelgiant į bendruosius valstybės ir savivaldybių biudžetų finansuojamų programų kriterijus, tvirtinamus švietimo ir mokslo ministro ir vykdomos patraukliose ir saugiose mokiniui aplinkose, padedančiose įgyvendinti neformaliojo vaikų švietimo tikslus. Valandos kiekvienai programai įgyvendinti gali būti skiriamos visiems mokslo metams, atsižvelgiant į veiklos pobūdį, periodiškumą, trukmę.

68. Gimnazija siūlo mokiniams skirtingų krypčių programas, atitinkančias jų saviraiškos poreikius, padedančias atsiskleisti pomėgiams ir talentams, kurios ugdo savarankiškumą, sudaro sąlygas bendrauti ir bendradarbiauti. Esant poreikiui ir galimybėms, neformaliojo vaikų švietimo veiklas galima derinti su formaliojo švietimo veiklomis, siekiant padėti vaikui siekti asmeninės pažangos ir geresnių ugdymo rezultatų pasirinktose srityse. Neformaliojo vaikų švietimo programose dalyvaujantys mokiniai registruojami Mokinių registre.

69. Neformaliajam švietimui 1–4 klasėms ugdymo valandų skaičius per metus nurodomas Bendrojo ugdymo plano 22 punkte. Šios valandos naudojamos tik neformaliojo švietimo programoms įgyvendinti.

70. Neformalųjį pradinio ugdymo vaikų švietimą rekomenduojama organizuoti ne tik gimnazijoje, bet ir už jos ribų, numatyti veiklų intensyvumą, periodiškumą, trukmę, išlaikant klasei Bendrojo ugdymo plano 22 punkte numatytą valandų skaičių per metus.

71. Mokinių skaičius neformaliojo ugdymo grupėje ne mažesnis kaip 10 mokinių. Mokinių skaičių neformaliojo švietimo grupėje pagal turimų mokymo lėšų dydį nustato gimnazijos vadovas, suderinęs su Gimnazijos taryba.

72. Neformaliojo švietimo programų pasiūlą mokytojai pristato mokiniams kiekvienais mokslo metais iki gegužės 20 dienos.

73. Atsižvelgdami į mokinių poreikius, mokytojai iki gegužės 31 d. pateikia gimnazijos direktoriui prašymus leisti vykdyti neformaliojo švietimo programas.

74. Neformaliajam švietimui numatytas ugdymo valandų skaičius per metus naudojamas tik pagal paskirtį.

75. Neformaliojo vaikų švietimo programos mokinių atostogų metu vykdomos suderinus su mokiniais veiklos pobūdį, vietą ir laiką. Jei mokiniai atsisako dalyvauti veikloje, darbo valandos neformaliojo švietimo dienyne nėra fiksuojamos. Šios valandos skiriamos paruošiamajai veiklai, planavimui, savišvietai, veiklos sklaidai ir pan. arba, suderinus su gimnazijos direktoriumi ir mokiniais, perkeliamos į kitą laiką.

76. Neformaliojo ugdymo programos ir valandų paskirstymas 2017-2019 m.m. pateiktas 11 priede.

10. UGDYMO TURINIO INTEGRAVIMAS

77. Gimnazija, siekdama optimizuoti mokinių mokymosi krūvius, integruoja kelių dalykų ugdymo turinį, kai kurias kelių dalykų temas ar problemas, integruojamųjų programų ir dalykų ugdymo turinį.

78. Integruojamųjų dalykų turinys numatytas rengiamuose ilgalaikiuose dalykų planuose.

79. Ugdymo plano 2 priede nustatyta, kaip ir kokių dalykų turinį planuojama integruoti, kokios programos bus integruotos į dalykų turinį ir pan.

80. Dienyne integruojamųjų pamokų apskaitai užtikrinti nurodoma:

80.1. integruojamoji tema dalykui skirtame apskaitos puslapyje ar skiltyje, jei programa integruojama į dalyko turinį. Jei integruojamas kelių dalykų turinys ir pamokoje dirba keli mokytojai, integruojamų dalykų pamokų turinį dienyne būtina įrašyti tų dalykų apskaitai skirtose elektroninio dienyno skiltyse ar puslapiuose;

80.2. integruojamoji programa kaip atskiras dalykas, jei jai skiriamos atskiros mokymosi dienos per mokslo metus (nurodoma, kiek pamokų skiriama);

80.3. pamokos, į kurių turinį integruojamos kitos programos, žymimos iš integruojamųjų programų sąrašo e-dienyno skiltyje „Integruotos pamokos dalykas“.

81. Gimnazija sudaro sąlygas ir skatina mokinius dalyvauti integruotuose gamtos, socialinių mokslų, matematikos, technologijų, inžinerijos dalykų projektuose ar kitose veiklose, plėtoja neformaliojo ir formaliojo švietimo galimybes integruoti šiuos dalykus ir vykdomomis veiklomis prisideda prie mokslo populiarinimo ir inovacijų kultūros ugdymo.

82. Gimnazija analizuoja (pamokų stebėjimas, Mokytojų tarybos, Metodinės tarybos posėdžiai), kaip ugdymo procese įgyvendinamas ugdymo integravimas, kaip mokiniams sekasi pasiekti dalykų bendrosiose programose numatytų rezultatų ir priima sprendimus dėl tolesnio turinio integravimo tikslingumo.

11. DALYKŲ MOKYMO INTENSYVINIMAS

83. Atsiradus poreikiams, sprendimus dėl dalykų intensyvinimo priima gimnazija, derindama gimnazijos ir mokinių mokymosi poreikius, išlaikydama bendrą pamokų, skirtų dalykui per dvejus metus, skaičių.

84. Dorinio ugdymo dalyko mokymas pagal mokinių poreikius intensyvinamas įgyvendinant vidurinio ugdymo programą.

1. Gimnazijoje intensyvinamas mokymas:

85.1. technologijų mokymas (5-7 kl., I kl. vienas pusmetis, III-IV kl.): per dieną dalykui mokyti skiriama ne viena, o dvi viena po kitos vykstančios pamokos, taip sudarant sąlygas organizuoti projektinius darbus, praktinius, kūrybinius, laboratorinius darbus ir kt.;

85.2. matematikos, lietuvių kalbos mokymas: dalykams mokyti skiriama dvi viena po kitos vykstančios pamokos;

85.3. pagrindinio ugdymo programos 1-oje dalyje (5-8 klasės) žmogaus sauga mokoma intensyvintai: 5-oje ir 7-oje klasėje skiriant po 1 savaitinę pamoką per metus.

12. UGDYMO DIFERENCIJAVIMAS

1. Diferencijuoto ugdymo tikslas – sudaryti sąlygas kiekvienam mokiniui sėkmingiau siekti individualios pažangos. Juo taip pat kompensuojami brendimo, mokymosi tempo netolygumai, atsirandantys vertikaliojo skirstymo klasėmis pagal mokinių amžių sistemoje. Diferencijuotu ugdymu atsižvelgiama į mokinio turimą patirtį, motyvaciją, interesus, siekius, gebėjimus, mokymosi stilių, pasiekimų lygius, nes mokiniui pagal tai turi būti pritaikomi mokymosi uždaviniai ir užduotys, ugdymo turinys, metodai, mokymo(si) priemonės, mokymosi tempas, mokymosi aplinka, gali būti skiriamas nevienodas mokymosi laikas.
2. Diferencijavimas taikomas:

87.1. mokiniui individualiai;

87.2.mokinių grupei:

87.2.1. pasiekimų skirtumams mažinti, gabumams plėtoti, pritaikant įvairias mokymosi strategijas;

87.2.2. tam tikroms veikloms atlikti (projektiniai, tiriamieji mokinių darbai, brandos darbai, darbo grupės), sudarant mišrias arba panašių polinkių, interesų mokinių grupes.

1. Jei nėra galimybės sudaryti mobiliosios grupės, dalyko turinys diferencijuojamas toje pačioje pamokoje, skiriant atitinkamas individualias ar grupines užduotis.

89. Mokinių perskirstymas ar priskyrimas grupei, nepažeidžiantis jų priklausymo nuolatinės klasės bendruomenei, gali būti trumpo laikotarpio – tik tam tikroms užduotims atlikti arba tam tikro dalyko pamokoms. Dėl pergrupavimo tikslų ir principų turi būti tariamasi su mokinių tėvais (globėjais, rūpintojais), jis neturi daryti žalos mokinio savivertei, tolesnio mokymosi galimybėms, mokinių santykiams klasėje ir mokykloje. Gimnazija analizuoja, kaip ugdymo procese įgyvendinamas diferencijavimas, individualizavimas, kokį poveikį jis daro pasiekimams ir pažangai, priima sprendimus dėl tolesnio ugdymo diferencijavimo. Priimant sprendimus, atsižvelgiama į mokinio mokymosi motyvaciją ir ugdymo turinio pasirinkimą, individualią pažangą ir sąmoningai keliamus mokymosi tikslus.

13. MOKINIO INDIVIDUALAUS UGDYMO PLANO SUDARYMAS

90. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis pasiekti aukštesnius ugdymo(si) pasiekimus, prisiimti asmeninę atsakomybę, įgyti reikiamas kompetencijas, išsikelti įgyvendinamus tikslus ir jų siekti (9 ir 16 priedai).

91. Individualus ugdymo planas sudaromas:

91.1. mokiniui, kuris mokosi pagal vidurinio ugdymo programą;

91.2. asmeniui, atvykusiam mokytis iš užsienio;

91.3. mokiniui, patiriančiam mokymosi sunkumų ( pateikta PPT išvada dėl ugdymo turinio pritaikymo arba individualizavimo);

91.4. mokiniui, kuris siekia pagerinti vieno ar kelių dalykų pasiekimus;

91.5. kitais atvejais (žr. 16 priedą).

92. Gimnazija priima sprendimą dėl mokinio, kuris mokosi pagal pagrindinio ugdymo programą, individualaus plano sudarymo būtinumo. Rekomenduojama individualų planą sudaryti mokiniui, kurio pasiekimai žemi, arba mokiniui, kurio pasiekimai aukšti (ypatingai galinčių pasiekti aukščiausią ir aukštą lygmenis gabumams plėtoti ir gebėjimams ugdyti bei siekti individualios pažangos).

93. Kiekvienas mokinys, kuris mokosi pagal vidurinio ugdymo programą, pasirengia individualų ugdymo planą. Tai mokinio pasirinkti mokytis per tam tikrą laikotarpį dalykai, dalykų kursai ir moduliai, vertinimo laikotarpiai, suderinti su gimnazijos galimybėmis. Mokinio pasirengtame individualiame ugdymo plane nurodomi dalykai ar dalykų grupės, kurių mokomasi, įrašoma, kokiu kursu, kiek pamokų skiriama pasirinktų dalykų pasiekimams įgyvendinti, kokius pasirenkamuosius dalykus, dalykų modulius planuoja mokytis ir pan. Mokinys individualų ugdymo planą suderina su gimnazijos galimybėmis arba renkasi iš gimnazijos siūlomų variantų. Mokinio individualaus ugdymo plano formą mokiniui siūlo gimnazija (9 priedas).

94. Siekiant stebėti individualią mokinio pažangą ugdymo procese, rekomenduojama individualiame ugdymo plane apibrėžti individualius sėkmės kriterijus, numatyti mokinio ir mokinio tėvų (globėjų, rūpintojų) indėlį į mokinio mokymąsi ir kt. Individualus ugdymo planas turi būti aiškus ir suprantamas mokiniui ir jo tėvams (globėjams, rūpintojams). Mokinio individualus ugdymo planas mokykloje turi būti periodiškai peržiūrimas ir, jeigu reikia, koreguojamas.

1. EDUKACINIŲ ERDVIŲ KŪRIMAS

95. Gimnazijos direktorius ir visa bendruomenė atsako už atviros, ramios, kūrybingos, vertybines nuostatas puoselėjančios, mokinių ir mokytojų mokymuisi palankios edukacinės kultūros kūrimą ir palaikymą gimnazijoje.

96. Edukacinė aplinka - tai dinamiška mokymo ir mokymosi erdvė, sukurta ir veikiama edukatoriaus bei sąlygota edukacinio tikslo, jį atitinkančio turinio bei jo įsisavinimą paremiančių metodų. Tai aplinka gimnazijoje ir už jos ribų, kurioje įgyvendinamas ugdymo turinys.

97. Gimnazijos edukacinės erdvės fiziškai, psichologiškai ir socialiai saugios ir sveikos besimokančiajam. Gimnazija skatina mokytojus ir sudaro jiems sąlygas ugdymo turinį įgyvendinti ne tik gimnazijoje, bet ir kitose aplinkose: muziejuose, parkuose ir kt., koreguojant ugdymo procesą, pamokų tvarkaraštį.

98. Gimnazijos mokymosi aplinka atitinka saugos ir ergonomikos reikalavimus, yra pritaikyta Ugdymo plano tikslams siekti, sudarant galimybes mokinių aktyviam ugdymui(si), mokymuisi individualiai ir įvairaus dydžio grupėmis, praktinei, eksperimentinei, teorinei ir kitokiai veiklai. Mokytojams sudarytos galimybės dirbti inovatyviai, naudojant šiuolaikines mokymo technologijas: spartesnį internetą, intranetą, interaktyviąsias lentas, kompiuterius, modernią kabinetų ir klasių įrangą, biblioteką, skaityklą ir kt.

99. Gimnazijos įgyjamos ir kuriamos mokymo ir mokymosi priemonės padeda mokiniams įgyti šiuolaikinėje besikeičiančioje visuomenėje būtinų kompetencijų, gebėjimų, nuostatų ir pasiekti pradinio, pagrindinio ir vidurinio ugdymo bendrosiose programose numatytų pasiekimų.

100. Gimnazija rūpinasi sąlygų sudarymu mokiniams mokytis ne tik klasėse, laboratorijose, bet ir įvairiose aplinkose – skaityklose, informacinių technologijų kabinete, bibliotekoje, krepšinio ir futbolo aikštynuose, ugdymo karjerai kabinete, gimnazijos sporto ir aktų salėse, valgykloje, bendrabutyje, žaidimo kambaryje, žaidimų aikštelėje lauke. Ugdymo(si) procesas organizuojamas lankant parodas, edukacinius užsiėmimus, organizuojant mokomąsias – pažintines ekskursijas, profesinio veiklinimo vizitus. Mokinių poilsiui yra įrengtas poilsio kambarys, mokinių savivaldos institucijai skirtos patalpos; mokytojams – mokytojų kambarys, individualios darbo vietos; namų darbų atlikimui ir užimtumui po pamokų – Vaikų dienos centras; užimtumui pradinių klasių mokiniams pertraukų metu - žaidimų kambarys ir žaidimų aikštelė lauke.

101. Gimnazijos direktorius bendradarbiauja su Trakų rajono savivaldybės administracija gimnazijos mokymosi aplinkos turtinimo ir atnaujinimo klausimais.

1. MOKINIŲ POREIKIŲ TENKINIMAS

102. Valandos mokinių ugdymo(si) poreikiams tenkinti skiriamos, įvertinus mokinių ugdymosi poreikius, atsižvelgiant į gimnazijos iškeltus ugdymo prioritetus, spręstinas ugdymo problemas. Valandos naudojamos:

102.1. individualiam darbui su mokiniu(-iais), kuriam(-iems) reikalinga specialioji pedagoginė pagalba (nedidinant mokiniui privalomų ugdymo valandų skaičiaus per savaitę, pvz., kai vienu metu dirba du mokytojai; mokytojas ir mokytojo padėjėjas arba mokytojas ir specialusis pedagogas);

102.2. individualioms ir grupinėms konsultacijoms, mokymosi pagalbai teikti (pvz., gabiems mokiniams, mokiniams, turintiems mokymosi sunkumų, esant žemiems mokymosi pasiekimams);

102.3. projektinei, kūrybinei ir kitai mokinių ugdomajai veiklai (pvz., techninei kūrybinei, gamtamokslinio tyrinėjimo ir eksperimentavimo, skaitymo gebėjimų ugdymo ir kt.), padedančiai siekti Bendrosios programos tikslų;

103. Įgyvendinant pagrindinio ir vidurinio ugdymo programas, valandos, skirtos mokinių ugdymo(si) poreikiams tenkinti ir mokymo pasiekimams gerinti, naudojamos konsultacijoms, mokinio pasirinktiems dalykams, dalykų moduliams mokytis, projektinei, kūrybinei ir kitai mokinių ugdomajai veiklai.

104. Formuodama ir įgyvendindama gimnazijos ugdymo turinį pagal Pagrindinio ugdymo bendrąsias programas, gimnazija gali didinti ar mažinti iki 10 procentų (perskirstyti) dalykui mokytis skiriamų pamokų skaičių. Perskirstyti dalykams skiriamas pamokas galima tarp keleto dalykų ar tarp visų.

105. Mokiniams, besimokantiems pagal Vidurinio ugdymo programą, gimnazija sudaro sąlygas siekti asmeninės ir pilietinės brandos ir ugdyti gyvenime būtinas bendrąsias kompetencijas ir gebėjimus naudodama pamokas, skirtas mokinių ugdymo poreikiams tenkinti:

106.1. savanoriškai užsiimti socialine ar kita visuomenei naudinga veikla;

106.2. susipažinti su profesinės veiklos įvairove ir rinkimosi galimybėmis, planuoti savo tolesnį mokymąsi ir darbinę veiklą (t. y. karjerą). Mokiniams siūlomas pasirenkamasis ugdymo karjeros modulis;

106.3. rengti ir įgyvendinti projektus;

106.4. rengti brandos darbus. (priedas 15)

1. LAIKINŲJŲ MOKYMOSI GRUPIŲ SUDARYMAS, KLASIŲ DALIJIMAS

107. Gimnazija, įgyvendindama pradinio, pagrindinio ir vidurinio ugdymo programas, nustato laikinosios mokymosi grupės dydį pagal skirtas mokymo lėšas. Laikinoji grupė – ne mažesnė kaip 7 mokinių grupė. Mokinių skaičius laikinojoje grupėje negali būti didesnis nei teisės aktais nustatytas didžiausias mokinių skaičius klasėje.

108. Gimnazijoje, įgyvendinant pradinio ir pagrindinio ugdymo programas bei ugdymo turinį, klasė dalijama į grupes arba sudaromos laikinosios grupės:

108.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

108.2. užsienio kalboms, lietuvių kalbai ir literatūrai daugiakalbėje aplinkoje esančiose mokyklose mokyti, kurių sąrašą tvirtina Lietuvos Respublikos švietimo ir mokslo ministras, jei klasėje mokosi ne mažiau kaip 21 mokinys;

108.3. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma;

108.4. įgyvendindama pradinio ugdymo programą, lietuvių kalbai (gimtajai) mokyti daugiakalbėje aplinkoje, klasėje esant ne mažiau kaip 18 mokinių, jeigu gimnazijai pakanka mokymo lėšų;

108.5. kūno kultūrai ugdyti mokiniams sudaromos atskiros mergaičių ir berniukų grupės iš paralelių ar gretimų klasių mokinių (pvz., 5A ir 5B ar 7A ir 8B).

109. Klasė į grupes gali būti dalijama ir sudaromos laikinosios grupės mokymosi, švietimo pagalbai teikti (pavyzdžiui, konsultacijoms ir pan.), dalykams mokyti, gamtos mokslų dalykų eksperimentiniams darbams atlikti, panaudojant mokinio ugdymo poreikiams tenkinti ir pasiekimams gerinti skirtas pamokas, bet tik tuo atveju, jeigu gimnazijai pakanka mokymo lėšų.

110. Gimnazijoje, vykdant vidurinio ugdymo programą, laikinos grupės sudaromos iš:

110.1. gimnazistų, turinčių panašių mokymosi pasiekimų mokytis to paties dalyko programos kurso (III-IV gimnazijos klasės);

110.2. gimnazistų, pasirinkusių mokytis tą patį dalyką (kai programos nediferencijuojamos kursais), pasirenkamąjį dalyką arba modulį;

110.3 iš tos pačios klasės mokinių, pasirinkusių mokytis tą patį dalyko kursą, esant minimaliam skaičiui mobilioje grupėje, jungiamos išplėstinį ir bendrinį kursą pasirinkusių gimnazistų grupės.

110.4. vidurinio ugdymo bendrajai bei išplėstinei programoms įgyvendinti nesusidarius mobiliai grupei (7 asmenims) organizuojamas savarankiškas mokymasis, skiriant mokytojui tam tikrą valandų skaičių konsultacijoms arba ugdymas organizuojamas atitinkamai mažinant dalyko pamokų (užsiėmimų) skaičių ( jei tam pakanka lėšų).

1. mokinio pasirinkto dalyko, dalyko kurso ar dalyko modulio mokėjimo lygio keitimAS arba pasirinkto dalyko, dalyko kurso ar dalyko modulio atsisakymAS ir naujo pasirinkimAS

111. Pasirenkamieji dalykai, dalykų moduliai mokiniams nėra privalomi.

112. Pasirinktas dalykas, modulis, kursas tampa privalomas. Dalyko keitimo tvarka pateikiama 10 priede.

18. ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO, VIDURINIO UGDYMO PROGRAMOS DALĮ AR PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS

113. Gimnazija priima atvykusį asmenį, baigusį užsienio valstybės, tarptautinės organizacijos pagrindinio, vidurinio ugdymo programos dalį ar pradinio, pagrindinio ugdymo programą (toliau – tarptautinė bendrojo ugdymo programa), mokytis pagal Nuosekliojo mokymosi tvarkos aprašą, informuoja Trakų rajono savivaldybę ir numato atvykusio mokytis asmens tolesnio mokymosi perspektyvą, kurios tikslas – veiksmingai reaguoti į atvykusių mokytis asmenų poreikius ir, bendradarbiaujant su jų tėvais (globėjais ir rūpintojais) ar teisėtais atstovais, sudaryti mokiniams galimybes sklandžiai integruotis į Lietuvos švietimo sistemą:

113.1. išklauso atvykusiųjų asmenų lūkesčius ir norus dėl mokymosi kartu su bendraamžiais, švietimo pagalbos poreikio ar poreikio tam tikrą dalį laiko intensyviai mokytis lietuvių kalbos;

113.2. aptaria gimnazijos teikiamos pagalbos formas ir būdus; gimnazijos, mokinio ir tėvų įsipareigojimus;

113.3. atsižvelgiant į 90-92 punktuose nurodytus dalykus, parengia atvykusio mokinio įtraukties į gimnazijos bendruomenės gyvenimą planą:

113.3.1. numato apytikrę adaptacinio laikotarpio trukmę;

113.3.2. pasitelkia mokinius savanorius, galinčius padėti atvykusiam asmeniui sklandžiai įsitraukti į gimnazijos bendruomenės gyvenimą, mokytis ir ugdytis;

113.3.3. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais), jeigu mokinys nepilnametis;

113.3.4. organizuoja mokytojų konsultacijas, individualias veiklas ugdymo programų skirtumams likviduoti;

113.3.5. numato atvykusio mokinio individualios pažangos stebėjimą per adaptacinį laikotarpį;

113.3.6. siūlo neformaliojo vaikų švietimo veiklas, kurios padėtų mokiniui greičiau integruotis;

113.3.7. kai mokinys nemoka ar menkai moka lietuvių kalbą, organizuoja jo lietuvių kalbos mokymąsi intensyviu būdu, kartu užtikrina, kad dalį laiko jis mokytųsi kartu su bendraamžiais. Intensyviai lietuvių kalbos mokoma(si) iki vienerių metų (išimtiniais atvejais ir ilgiau), o pagalbos teikimas numatomas keleriems (2–4) metams.

1. IŠVYKSTANČIŲ LIETUVOS RESPUBLIKOS PILIEČIŲ, ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO UGDYMO PROGRAMOS DALĮ, UGDYMO ORGANIZAVIMAS

114. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, pasaulio pažinimo dalyko ar visų Bendrosios programos dalykų nuotoliniu mokymo proceso organizavimo būdu Lietuvos Respublikos švietimo ir mokslo ministro nustatyta tvarka:

114.1. visų Bendrosios programos dalykų gali mokytis mokinys, laikinai išvykęs gyventi į užsienį, jei tėvai (globėjai) raštu yra deklaravę, kad mokinys toje šalyje nesimoko pagal pradinio ugdymo programą;

114.2. mokymą teikia mokykla, vykdanti nuotolinį mokymą;

114.3. nesusidarius mokinių klasei, grupinio mokymosi forma besimokantiems mokiniams konsultacijoms lietuvių kalbai mokyti skiriama 50 procentų, kitiems ugdymo dalykams – 40 procentų, pavienio mokymosi forma – 15 procentų Bendrojo ugdymo plano 23.3 papunktyje dalykui(-ams) skiriamų ugdymo valandų.

1. UGDYMO PROCESO ORGANIZAVIMAS MOKYKLOJE, KURIOJE ĮTEISINTAS TAUTINĖS MAŽUMOS KALBOS MOKYMAS ARBA MOKYMAS TAUTINĖS MAŽUMOS KALBA

115. Gimnazijos nuostatuose (įstatuose) įteisintas mokymas tautinės mažumos kalba, pagrindinio, vidurinio ugdymo programos vykdomos dvikalbio ugdymo būdu: tautinės mažumos kalba ir lietuvių kalba. Gimnazija užtikrina teisės aktais nustatytą minimalų dalykų, kurių mokoma lietuvių kalba, skaičių. Jei tėvai (globėjai, rūpintojai) ar mokiniai pageidauja lietuvių kalba mokytis daugiau dalykų, nei nustatyta teisės aktais, gimnazija užtikrins pasirinktų dalykų mokymą.

116. Organizuojant ugdymo procesą, vadovaujamasi Ugdymo lietuvių kalba bendrojo ugdymo ir neformaliojo švietimo mokykloje tvarkos aprašu, patvirtintu Lietuvos Respublikos švietimo ir mokslo ministro 2011 m. spalio 14 d. įsakymu Nr. V-1856 „Dėl Ugdymo lietuvių kalba bendrojo ugdymo ir neformaliojo švietimo mokykloje tvarkos aprašo patvirtinimo“.

117. Asmens, turinčio teisę nuolat ar laikinai gyventi Lietuvos Respublikoje, vaikams, esant galimybei, sudaromos sąlygos mokytis gimtosios kalbos.

1. MOKINIŲ MOKYMAS NAMIE

118. Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašą, patvirtintą Lietuvos Respublikos švietimo ir mokslo ministro 2007 m. rugsėjo 14 d. įsakymu Nr. ISAK-1836 „Dėl Vaiko, kuriam tais kalendoriniais metais sueina 7 metai ir kuriam reikalinga nuolatinė kvalifikuotų specialistų pagalba bei sveikatą tausojantis dienos režimas, ugdymo ikimokyklinio ugdymo įstaigoje arba namuose pagal vaiko ugdymosi poreikiams pritaikytą ugdymo programą organizavimo tvarkos aprašo patvirtinimo“.

119. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. rugsėjo 26 d. įsakymu Nr. V- 1405, ir Mokymosi formų ir mokymo organizavimo tvarkos aprašu.

120. Mokiniai namie mokomi savarankišku ar (ir) nuotoliniu mokymo proceso organizavimo būdu. Nuotoliniu mokymo proceso organizavimo būdu gali būti mokomi mokiniai, tik pritarus gydytojų konsultacinei komisijai. Mokiniui, mokomam namie, gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

121. Savarankišku mokymo proceso organizavimo būdu namie mokomam mokiniui 1–3 klasėse skiriamos 9 savaitinės ugdymo valandos Bendrosios programos ugdymo dalykams įgyvendinti; 4 klasėse – 11 ugdymo valandų. Mokyklos, kurios nuostatuose įteisintas mokymas tautinės mažumos kalba, mokiniui kiekvienoje klasėje skiriamos 2 papildomos ugdymo valandos per savaitę. 5-6 klasėse skiriama 12 savaitinių pamokų, 7-8 klasėse - 13, gimnazijos I-II klasėse - 15, gimnazijos III-IV klasėse - 14. Dalį pamokų gydytojų konsultacinės komisijos leidimu mokinys gali lankyti gimnazijoje arba mokytis nuotoliniu mokymo proceso organizavimo būdu. Mokiniams, kurie mokosi namie nuotoliniu mokymo proceso organizavimo būdu (pavienio mokymosi forma):

121.1. pradinio ugdymo mokiniams, kurie mokosi namie nuotoliniu mokymo proceso organizavimo būdu (pavienio mokymosi forma konsultacijoms grupėje skiriama 40 proc., individualioms konsultacijoms – 15 proc. Bendrojo ugdymo plano 24.3 papunktyje nustatytų ugdymo valandų per savaitę, o mokiniams, kurie mokosi nuotoliniu mokymo proceso organizavimo būdu (grupinio mokymosi forma), – Bendrojo ugdymo plano 24.3 papunktyje nustatytų ugdymo valandų per savaitę;

121.2. pagrindinio ir vidurinio ugdymo mokiniams, kurie mokosi namie nuotoliniu mokymo proceso organizavimo būdu pavienio mokymosi forma, skiriama iki 15 procentų, grupine mokymosi forma – iki 40 procentų Bendrųjų ugdymo planų 124, 143 punktuose nustatyto pamokų skaičiaus mokiniui per savaitę

122. Suderinus su mokinio tėvais (globėjais, rūpintojais), gimnazijos direktoriaus įsakymu mokinys gali nesimokyti menų, dailės, muzikos, technologijų ir kūno kultūros. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista". Dalis pamokų, gydytojo leidimu lankomų gimnazijoje, įrašoma į mokinio individualų ugdymo planą. Gimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokyklos nuožiūra mokinio pasiekimams gerinti.

22. VADOVĖLIŲ IR KITŲ MOKYMO(SI) PRIEMONIŲ PARINKIMO, NAUDOJIMOSI JOMIS PRINCIPAI IR TVARKA

123. Gimnazija, įsigydama vadovėlius, vadovaujasi Galimų įsigyti vadovėlių sąrašu, Lietuvos Respublikos Švietimo ir mokslo ministro patvirtintu galiojančių vadovėlių sąrašu, Lietuvos Respublikos Švietimo ir mokslo ministerijos bei švietimo aprūpinimo centro interneto svetainėse skelbiamais galiojančių vadovėlių sąrašais.

124. Parenkant vadovėlius, mokytojai susipažįsta su Bendrojo ugdymo vadovėlių duomenų bazėje pateikiama vadovėlio anotacija, recenzijomis ir kita informacija.

125. Vadovėlių medžiaga vertinama remiantis šiais reikalavimais:

125.1. vadovėlio medžiagos atitiktis Bendrosioms programoms;

125.2. vadovėlio metodinė struktūra;

125.3. vadovėlio tekstinės ir vaizdinės medžiagos kokybė;

125.4. vadovėlio medžiagos tinkamumas vertybinėms nuostatoms ugdytis.

126. Mokymo priemonės pasirenkamos pagal poreikius, aptarus metodinėje grupėje.

127. Vadovėlių ir kitų mokymo priemonių naudojimosi, įsigijimo principai ir tvarka pateikti Rūdiškių gimnazijos direktoriaus 2013 m. vasario 20 d. įsakymu patvirtintoje Trakų r. Rūdiškių gimnazijos aprūpinimo bendrojo lavinimo dalykų vadovėliais, jų komplektų dalimis ir mokymo priemonėmis tvarkoje.

23. BENDRADARBIAVIMO SU ĮSTAIGOMIS, ĮMONĖMIS AR ASOCIACIJOMIS IR KT. TIKSLAI IR BŪDAI

128. Gimnazijos bendradarbiavimas su įstaigomis, įmonėmis, asociacijomis ir kt. sudaro mokymuisi įvairiose mokymosi aplinkose, o ne tik klasėje, galimybes. Mokiniai, besimokydami verslo įmonėse, įvairias paslaugas teikiančiose įstaigose, nevyriausybinėse organizacijose, mokosi ne tik akademinių dalykų, bet ir bendravimo, bendradarbiavimo, įgyja supratimą apie tos įmonės, organizacijos specifiškumą ir kt.. Bendradarbiavimas sudaro galimybę tyrinėjimams, socialiniam, kultūriniam aplinkos pažinimui palankioje aplinkoje, pavyzdžiui, miške, prie vandens telkinio, kultūros institucijose ir kt.

129. Bendradarbiavimo su socialiniais partneriais tikslas - bendrai spręsti mokyklos bendruomenės švietimo, kvalifikacijos kėlimo ir mokinių ugdymo, užimtumo, profesinio orientavimo ir kt. problemas.

130. Bendradarbiavimas su socialiniais partneriais įforminamas sutartimis.

24. SKAITYMO, RAŠYMO, KALBĖJIMO GEBĖJIMŲ UGDYMAS PER VISŲ DALYKŲ PAMOKAS

131. Gimnazijoje rūpinamasi raštingumo, skaitymo gebėjimų ugdymu  per visų dalykų pamokas:

131.1. vedant pamokas, organizuojant nepamokinę veiklą, vykdant projektus, bendraujant su mokiniais, jų tėvais ir visuomene, mokytojui būtina kalbėti ir rašyti taisyklinga lietuvių kalba: laikytis bendrinės kalbos tarties, kirčiavimo, gramatikos ir leksikos normų, rūpintis savo kalbos kultūra, gilintis į savo dalyko kalbą;

131.2. mokytojai domisi mokinių kalbos ugdymu per savo dalyko pamokas ir yra atsakingi už kalbos ir raštingumo ugdymą:

131.2.1. mokiniai skatinami rišliai ir taisyklingai reikšti mintis;

131.2.2. mokytojai reikalauja, kad mokiniai taisyklingai tartų terminus, tinkamai formuluotų mintis;

131.2.4. mokytojai, taisydami rašto darbus, pabraukia pastebėtas  rašybos, skyrybos klaidas;

131.2.5. viešose erdvėse (koridoriuje) lietuvių kalbos mokytojai su mokiniais parengia stendą, kuriame būtų taisomos kalbos vartojimo klaidos, pateikiamos rašybos smulkmenos ir pan.;

131.2.6. per užsienio kalbos pamokas mokiniai skatinami versti frazes, tekstus taisyklinga lietuvių kalba;

131.3. mokytojai atsakingi už pamokoje ar kitoje viešoje erdvėje (seminaruose, posėdžiuose, skelbimuose, komentaruose) naudojamų vaizdinių priemonių, tekstų, užrašų, įrašų, pastabų kalbą;

131.4. per gamtos, tiksliųjų, socialinių mokslų pamokas bent kartą per pusmetį skaitomas, aptariamas ir analizuojamas dalykinis tekstas kartu su mokiniais.

132. Gimnazijoje priimti bendri reikalavimai, kurie viešai skelbiami gimnazijos tinklapyje, klasių stenduose:

132.1.  sąsiuvinių viršeliams, tituliniam rašto darbų lapui;

132.2.  referatams, projektams, tiriamiesiems darbams;

132.4. visi kiti rašto darbai taip pat turi būti tvarkingi, įskaitomi, švarūs: mokinys, norėdamas ištaisyti klaidą, vienu brūkšniu išbraukia tai, kas nereikalinga, tada viršuje ar šalia užrašo tinkamą raidę ar kitą ženklą; negali naudotis korektoriumi;

132.5. mokytojas reikalauja tvarkingai užrašyti datą.

133. Abiturientai, rengdami menų ir technologijų mokyklinio egzamino brandos darbą, jo pristatymą, konsultuojasi su lietuvių kalbos ir informacinių technologijų mokytojais.

25. BRANDOS DARBO ORGANIZAVIMAS

134. 2017-2018 mokslo metais gimnazijoje pradedamas įgyvendinti brandos darbas. Brandos darbo tikslas - ugdyti(-is), patikrinti ir įvertinti mokinio pasirinkto dalyko ar ugdymo srities kompetencijas, įgytas mokantis pagal vidurinio ugdymo programą.

135. Brandos darbas – vidurinio ugdymo programos baigiamosios klasės mokinio ilgalaikis darbas, rengiamas ugdymo procese. Brandos darbą galima rengti iš visų individualaus ugdymo plano vidurinio ugdymo programos dalykų.

136. Brandos darbo vykdymo centras yra gimnazija, kur mokinys rengia brandos darbą. Brandos darbo vertinimo centras bus ten, kur paskirs Trakų rajono savivaldybė.

137. Brandos darbą sudaro trys dalys: tyrimas/produktas, aprašas, pristatymas.

138. Visos brandos darbo dalys mokiniui yra privalomos. Jei bent viena brandos darbo dalis yra neatlikta, brandos darbas nevertinamas ir galutiniu brandos darbo įvertinimu laikomas įvertinimas – „neišlaikyta“.

139. Brandos darbo organizavimo tvarka pateikiama 11 priede.

**II. PRADINIO UGDYMO PROGRAMOS ĮGYVENDINIMAS**

1. BENDROSIOS NUOSTATOS

140. 2017-2019 mokslo metais pradinio ugdymo programai įgyvendinama vadovaujantis joje nustatytomis ugdymo turinio kūrimo ir įgyvendinimo didaktinėmis nuostatomis ir principais, mokinių pasiekimų ir pažangos vertinimo, aplinkos kūrimo nuostatomis. Pradinio ugdymo programai įgyvendinti ir neformaliajam švietimui skiriamas valandų skaičius pateiktas 1 priede.

141. Atsižvelgdama į iškeltus ugdymo tikslus, gimnazijoje pasirinktas ugdymo valandų perskirstymas, perskirstant ugdymo dalykams klasei vieneriems metams skiriamą ugdymo valandų skaičių, išlaikant bendrą pradinio ugdymo programos koncentrui (per dvejus metus) skiriamų ugdymo valandų skaičių.

142. Ugdymo procesas organizuojamas pamoka ir kitomis ugdymo organizavimo formomis:

142.1. ugdymo procesą organizuojant projekto, didaktinio žaidimo, kūrybinio darbo ar kt. formomis ir ne tik gimnazijoje, klasėje bet ir už jos ribų (pvz., muziejuose, parkuose, artimiausioje gamtinėje aplinkoje, skaityklose, bibliotekoje ir pan.);

142.2. mokytojai sudarydami ilgalaikius planus ne mažiau kaip 3 % pamokų planuoja kitomis ugdymo formomis ar kitose aplinkose.

143. Ugdymą organizuojant tiek pamoka, tiek kitomis mokymo organizavimo formomis realizuojamas ir dalykų programų, ir integruoto ugdymo turinio įgyvendinimas.

144. Gimnazija einamaisiais mokslo metais gali koreguoti ugdymo procesą ir turinį pagal pasikeitusius mokinių ugdymo poreikius išlaikydama mokslo metams skirtą ugdymo valandų skaičių.

II. BENDROSIOS PROGRAMOS UGDYMO DALYKŲ, INTEGRUOJAMŲJŲ PROGRAMŲ ĮGYVENDINIMAS

145. Ugdymo dalykų programų įgyvendinimas:

**145.1. Dorinis ugdymas:**

145.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

145.1.2. gimnazijoje nesusidarius mokinių grupei etikai arba tikybai mokytis, sudaroma laikinoji grupė iš kelių klasių mokinių;

145.1.3. dorinio ugdymo dalyką mokiniui galima keisti kiekvienais mokslo metais pagal tėvų (globėjų) parašytą prašymą.

**145.2. Kalbinis ugdymas:**

145.2.1. siekiant gerinti mokinių lietuvių kalbos pasiekimus, skaitymo, rašymo, kalbėjimo ir klausymo gebėjimai turi būti ugdomi ir per kitų dalykų ar ugdymo sričių ugdomąsias veiklas (pvz., naudojant mokomąsias užduotis teksto suvokimo gebėjimams, mąstymui ugdyti, kreipiant dėmesį į kalbinę raišką ir rašto darbus);

145.2 2. **pirmosios užsienio kalbos mokymas**:

145.2.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

145.2.2.2. tėvai (globėjai) parenka mokiniui vieną iš mokyklos siūlomų dviejų Europos kalbų (anglų, prancūzų) (toliau – užsienio kalba);

145.2.2.4. užsienio kalbai mokyti visose 2–4 klasėse skiriama po 2 ugdymo valandas per savaitę.

145.3. **Socialinis ir gamtamokslinis ugdymas:**

145.3.1. gamtamoksliniams gebėjimams ugdytis skiriama 1/2 pasaulio pažinimo dalykui skirto ugdymo laiko. Rekomenduojamos ugdymo veiklos, sudarančios sąlygas ugdytis praktinius gamtamokslinius gebėjimus, todėl dalį (1/4) dalykui skiriamo laiko ugdymas turėtų vykti tyrinėjimams palankioje aplinkoje, natūralioje gamtinėje (pvz., parke, miške, prie vandens telkinio ar pan.) aplinkoje, laboratorijose;

145.3.2. socialiniams gebėjimams ugdytis rekomenduojama dalį (1/4) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.).

145.**4. Matematinis ugdymas**:

145.4.1. organizuojant matematinį ugdymą vadovaujamasi ne tik Bendrosios programos matematikos dalyko programa, bet ir nacionalinių bei tarptautinių mokinių pasiekimų tyrimų rekomendacijomis, naudojamasi informacinėmis komunikacinėmis technologijomis, skaitmeninėmis mokomosiomis priemonėmis.

145.5. **Kūno kultūra:**

145.5.1. kūno kultūrai skiriamos 2 ugdymo valandos per savaitę ir viena šokiui;

145.5.2. specialiosios medicininės fizinio pajėgumo grupės gali būti organizuojamos taip:

145.5.2.1. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

145.5.2.2. siekiant skatinti mokinių fizinį aktyvumą, sveikatinimą, rekomenduojama ugdymo proceso metu pagal galimybes organizuoti judriąsias pertraukas ar fiziniam aktyvinimui skirtas veiklas.

145.6. **Meninis ugdymas (**dailė ir technologijos, muzika, šokis, teatras):

145.6.1. technologiniam ugdymui rekomenduojama skirti ne mažiau kaip 1/3 dailės ir technologijų dalykui skiriamo laiko, nurodyto Bendrojo ugdymo plano 22, 23 punktuose;

145.6.2. atsižvelgiant į gimnazijos bendruomenės meninio ugdymo poreikius ir galimybes gimnazijoje.

146. Integruojamųjų, prevencinių ir kitų ugdymo programų įgyvendinimas pateikiamas 2 priede.

**III. PAGRINDINIO UGDYMO PROGRAMOS VYKDYMAS**

I. PAGRINDINIO UGDYMO PROGRAMOS VYKDYMO BENDROSIOS NUOSTATOS

147. Gimnazija, vykdydama pagrindinio ugdymo programą, vadovaujasi: Pagrindinio ugdymo bendrosiomis programomis, Mokymosi formų ir mokymo organizavimo tvarkos aprašu, Ugdymo programų aprašu ir kitais teisės aktais, reglamentuojančiais pagrindinio ugdymo programų vykdymą. Mokiniui gali būti sudaromos sąlygos rinktis dalykų modulius pagal polinkius ir gebėjimus, vadovaujantis Mokymosi krypčių pasirinkimo galimybių didinimo 14–19 metų mokiniams modelio aprašu, patvirtintu Lietuvos Respublikos švietimo ir mokslo ministro 2008 m. kovo 15 d. įsakymu Nr. ISAK-715 „Dėl Mokymosi krypčių pasirinkimo galimybių didinimo 14–19 metų mokiniams modelio aprašo patvirtinimo“ (toliau – Mokymosi krypčių pasirinkimo galimybių didinimo 14–19 metų mokiniams modelio aprašas). Pagrindinio ugdymo programai įgyvendinti skiriamas valandų skaičius pateiktas 1 priede.

148. Pradedantiesiems mokytis pagal pagrindinio ugdymo programos pirmąją ir antrąją dalį bei naujai atvykusiems mokiniams skiriamas vieno mėnesio adaptacinis laikotarpis. Siekiant mokiniams padėti sėkmingai adaptuotis, į šią veiklą įtraukiami klasės vadovai, mokiniai savanoriai, mokyklos švietimo pagalbos specialistai. Per adaptacinį laikotarpį mokinių pasiekimai ir pažanga pažymiais nevertinami.

149. Gimnazija, formuodama pagrindinio ugdymo programos turinį, siūlo mokiniams rinktis pagilintam dalykų mokymuisi dalyko modulius (mokantis pagal pagrindinio ugdymo programos antrąją dalį), joms įgyvendinti panaudoti pamokas, skirtas mokinio ugdymo poreikiams tenkinti ir mokymosi pagalbai teikti mokantis.

150. Gimnazija, formuodama ir įgyvendindama gimnazijos ugdymo turinį:

150.1. ugdymo proceso dalį organizuoja ne pamokų forma, o projektine ir kitokia mokiniams patrauklia veikla, ne tik gimnazijoje, o motyvaciją mokytis skatinančiose saugiose aplinkose. Gimnazijoje susitarta kokiomis konkrečiomis dienomis per mokslo metus bus mokomasi ne pamokų forma. Gimnazija ne pamokų forma organizuojamo ugdymo proceso trukmę perskaičiuoja į mokymosi pamokomis laiką;

150.2. gimnazijos I–II klasėse bendrą klasei skirtą pamokų skaičių tarp dalykų paskirsto taip, kaip nurodoma Bendrųjų ugdymo planų 124 punkte., išlaikant tą patį dalykų skaičių ir neviršijant minimalaus klasei skiriamo pamokų skaičiaus per mokslo metus.

151. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, panaudojamos mokymo(si) pasiekimams gerinti: ilgalaikėms ir trumpalaikėms konsultacijoms, mokinio pasirinktiems dalykams ar dalykų moduliams mokytis, diferencijuoto ugdymo turiniui įgyvendinti, projektinei ir kitai veiklai.

152. Mokiniai, kurie išvyksta gyventi ar (ir) mokytis į užsienį, gali mokytis lietuvių kalbos, Lietuvos istorijos, Lietuvos geografijos dalykų nuotoliniu mokymo proceso organizavimo būdu. Norintieji mokytis kreipiasi į mokyklą, vykdančią nuotolinį mokymą. Mokiniams, kurie mokosi nuotoliniu mokymo proceso organizavimo būdu grupinio mokymosi forma, lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų, o tiems kurie mokosi nuotoliniu mokymo proceso organizavimo būdu pavienio mokymosi forma, – iki 15 procentų Bendrųjų ugdymo planų 124 punkte kasdieniam mokymo proceso organizavimo būdui nustatyto minimalaus savaitinių pamokų skaičiaus. Mokant nuotoliniu mokymo proceso organizavimo būdu, mokymo trukmė gali būti trumpesnė negu 45 min. Mokytojų darbo laiko apskaitai organizuoti mokymosi periodai sumuojami po 45 min.

2. MOKYMOSI PAGAL UGDYMO SRITIS ORGANIZAVIMO YPATUMAI

153. Gimnazija, įgyvendinanti pagrindinio ugdymo programos pirmąją dalį, užtikrina kalbėjimo, skaitymo, rašymo ir skaičiavimo gebėjimų ugdymą per visų dalykų pamokas:

153.1. apsvarstoma lietuvių kalbos metodinėje grupėje, priimama ir patalpinama gimnazijos tinklalapyje bendri reikalavimai (pvz., referatų rašymui, ataskaitoms ir kt.);

153.2. įvairių dalykų pamokose skatinamas etninės kultūros ugdymas, rūpinamasi tautinės aplinkos kūrimu, gimnazijos direktoriaus paskirtas asmuo rūpinasi kalbos taisyklingumu gimnazijos tinklapyje;

153.3. mokytojai užduotis naudoja ir skaitymo gebėjimams, ir lietuvių kalbai ugdyti, atkreipia mokinių dėmesį į kalbinės raiškos logiškumą, teiginių argumentavimą, nuoseklumą;

153.4. visų dalykų mokytojai taiko veiksmingus metodus mokinių kalbėjimo, skaitymo, rašymo ir skaičiavimo gebėjimams tobulinti: dalyko užduotims naudoti tekstus, uždarojo tipo testus papildyti atvirojo tipo klausimais, į kuriuos atsakant reikia argumentuoti, dalykinio rašymo užduotimis ir pan.;

153.5. mokytojai rūpinasi, kad mokiniams, kuriems reikalinga pagalba skaitant, rašant, kalbant, skaičiuojant, ji būtų teikiama, ir stebi jų daromą pažangą;

153.4. sudarytos sąlygos, kad mokiniai per visų dalykų pamokas tobulintų ir aukštesnius skaitymo, rašymo, kalbėjimo ir skaičiavimo gebėjimus.

154. Pagrindinio ugdymo programą sudaro šios ugdymo sritys: dorinis ugdymas (etika ir tikyba), kalbos (lietuvių kalba ir literatūra, gimtosios kalbos (lenkų), užsienio kalbos), matematika, gamtamokslinis ugdymas (biologija, chemija, fizika), socialinis ugdymas (istorija, geografija, pilietiškumo ugdymas, socialinė-pilietinė veikla, ekonomika ir verslumas), meninis ugdymas (dailė, muzika, šokis), informacinės technologijos, technologijos, kūno kultūra, bendrųjų kompetencijų ir gyvenimo įgūdžių ugdymas (žmogaus sauga, sveikatos ugdymas, etninė kultūra ir kt.).

155. Ugdymo sričių įgyvendinimas.

155.1. **Dorinis ugdymas**. Dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai), o nuo 14 metų mokinys savarankiškai renkasi pats. Siekiant užtikrinti mokymosi tęstinumą ir nuoseklumą, etiką arba tikybą rinkamasi dvejiems metams (5–6, 7–8, gimnazijos I–II klasėms).

155.2. **Lietuvių kalba ir literatūra**. Gimnazija, įgyvendindama ugdymo turinį:

155.2.1. siūlo mokiniams rinktis pasirenkamuosius dalykus, modulius, neformalaus ugdymo užsiėmimus, projektus lietuvių kalbos ir literatūros įgūdžiams formuoti ir skaitymo gebėjimams gerinti, kalbos vartojimo praktikai ar kt.;

155.2.2. mokiniams, kurie nepasiekia lietuvių kalbos ir literatūros Pagrindinio ugdymo bendrojoje programoje numatyto patenkinamo lygio, sudaro sąlygas pašalinti mokymosi spragas (skiria konsultacijas);

155.2.3. integruoja į lietuvių kalbos ir literatūros programos įgyvendinimą pilietiškumo pagrindų mokymą, laisvės kovų istorijai skiriant ne mažiau kaip 18 pamokų;

155.2.4. mokiniui, kuris mokėsi pagal tarptautinę bendrojo ugdymo programą, mokytis lietuvių kalbos ir literatūros rekomenduojama pagal jam sudarytą individualų ugdymo planą: skirti papildomų pamokų, konsultacijų, sudaryti galimybes savarankiškai mokytis; gimnazijos nustatytu laikotarpiu pasiekimus vertinti pagal individualius mokymosi pasiekimus; siūlyti rinktis gimnazijos parengtas ir pritaikytas gimnazijos kontekstui pasirenkamųjų dalykų, dalykų modulių programas. Rengiant šias programas, rekomenduojama vadovautis Bendraisiais formaliojo švietimo programų reikalavimais.

155.3. Mokiniams, kurie mokėsi pagal pagrindinio ugdymo programą mokykloje, kurioje įteisintas mokymas tautinės mažumos kalba, ir nori tęsti mokymąsi pagal pagrindinio ugdymo programą mokykloje lietuvių mokomąja kalba, sudaromos sąlygos pasiekti bendrojoje programoje numatytus pasiekimus: vienerius mokslo metus jiems gali būti skiriama 1 papildoma lietuvių kalbos ir literatūros pamoka per savaitę; jei klasėje ar keliose klasėse yra 5 tokie mokiniai ar daugiau, jų grupei mokyti skiriama 2 ar daugiau papildomų pamokų, atsižvelgiant į gimnazijos turimas mokymo lėšas.

155.4. **Užsienio kalbos.**

155.4.1. Užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos.

155.4.2. Antrosios užsienio kalbos mokyti privaloma nuo 6 klasės, išskyrus klases, kuriose mokoma tautinės mažumos kalba. Tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų tėvų (rūpintojų) sutikimu pats renkasi antrąją užsienio kalbą: lenkų, prancūzų, rusų. Tėvų (globėjų, rūpintojų) pageidavimu antrosios užsienio kalbos galima pradėti mokyti ir nuo 5 klasės, jei gimnazijai užtenka mokymo lėšų.

155.4.3. Baigiant pagrindinio ugdymo programą, organizuojamas užsienio kalbų pasiekimų patikrinimo centralizuotai parengtas kalbos mokėjimo lygio nustatymo testas (pateikiamais per duomenų perdavimo sistemą KELTAS).

155.4.4. Pagrindinio ugdymo programoje užtikrinamas pradėtų mokytis užsienio kalbų mokymosi tęstinumas. Keisti užsienio kalbą, nebaigus pagrindinio ugdymo programos, galima tik tokiu atveju, jeigu mokinio norimos mokytis užsienio kalbos pasiekimų lygis ne žemesnis, nei numatyta tos kalbos Bendrojoje programoje, arba jei mokinys yra atvykęs iš kitos Lietuvos ar užsienio mokyklos ir šiuo metu lankoma mokykla dėl objektyvių priežasčių negali sudaryti mokiniui galimybės toliau mokytis pradėtą kalbą. Gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus:

155.4.4.1. vienerius mokslo metus jam skiriama ne mažiau nei viena papildoma užsienio kalbos pamoka per savaitę;

155.4.4.2. susidarius mokinių grupei, kurios dydį numato gimnazija, atsižvelgdama į mokymo lėšas, visai grupei skiriamos dvi papildomos pamokos.

155.4.5. Jei mokinys yra baigęs tarptautinės bendrojo ugdymo programos dalį ar visą programą, ir gimnazija nustato, kad jo vienos užsienio kalbos pasiekimai yra aukštesni nei numatyta Pagrindinio ugdymo bendrosiose programose, mokinio ir jo tėvų (globėjų, rūpintojų) pageidavimu gimnazija įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos kalbos pamokas kitose klasėse.

155.4.6. Jeigu mokinys yra atvykęs iš kitos mokyklos ir, tėvams (globėjams, rūpintojams) pritarus, pageidauja tęsti mokytis pradėtą kalbą, o gimnazija neturi tos kalbos mokytojo:

155.4.6.1. mokiniui sudaromos sąlygos lankyti užsienio kalbos pamokas kitoje mokykloje, kurioje vyksta tos kalbos pamokos, suderinus su mokiniu, mokinio tėvais (globėjais, rūpintojais) ir su savininko teises ir pareigas įgyvendinančia institucija (valstybinė mokykla (biudžetinė įstaiga); savivaldybės vykdomąja institucija ar jos įgaliotu asmeniu (savivaldybės mokykla (biudžetinė įstaiga); savininko teises ir pareigas įgyvendinančia institucija (valstybinė ir savivaldybės mokykla (viešoji įstaiga) ir nevalstybinė mokykla). Skiriant pamokų skaičių, vadovaujamasi Bendrųjų ugdymo planų 124 punktu;

155.4.6.2. mokinys gali kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Juos turi pateikti gimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai.

155.5. **Matematika.**

155.5.1. Mokinių matematikos žinių lygis, remiantis nacionalinių ir tarptautinių tyrimų duomenimis, yra nepakankamas, todėl gimnazija skiria daugiau dėmesio jam įtvirtinti sprendžiant skaičių ir skaičiavimų, algebros, geometrijos uždavinius.

155.5.2. Mokinių matematikos mokymosi motyvacijai skatinti naudojamos problemų sprendimo bendradarbiaujant, finansinio raštingumo pavyzdinės užduotis, Nacionalinio egzaminų centro kasmet rengiamos matematinio-gamtamokslinio raštingumo konkurso užduotis, tarptautinių mokinių pasiekimų tyrimų leidiniai ir publikacijos, visiems mokiniams keliami aukšti mokymosi lūkesčiai.

155.5.3. Stebimi mokinių matematikos pasiekimai ir, remiantis duomenimis (pavyzdžiui, nacionalinių mokinių pasiekimų patikrinimų rezultatais, kurie leidžia objektyviai įvertinti kiekvieno mokinio pasiekimus ir sudaryti galimybes stebėti individualią pažangą ir teikti reikalingą mokymosi pagalbą mokyklose), numatoma pagalba mokiniams (užduotis ir metodus spragoms įveikti), kurių mokymosi pasiekimai žemi. Paprastai šių mokinių žemi ir skaitymo gebėjimai, todėl skiriama pakankamai laiko uždavinių tekstų analizei, jų vizualizacijai, užrašymui matematiniais simboliais.

155.5.4. Ugdant gabius matematikai mokinius ugdymo procesas individualizuotas, diferencijuotas, atsižvelgiant į mokinių gebėjimus pateikiamos įvairesnės, įdomesnės, įvairaus sunkumo ir sudėtingumo užduotys, naudojamos nacionalinių olimpiadų, konkurso „Kengūra“ užduotys ir kiti šaltiniai. Mokiniai lanko matematikos būrelius, dalyvauja olimpiadose, konkursuose.

155.5.5. Naudojamos informacinės komunikacinės technologijos, skaitmeninės mokomosios priemonės matematiniam ugdymui (rengiant ir naudojant interaktyviąsias užduotis), ypatingai atvirojo kodo dinaminės matematikos programa „GeoGebra“, apimanti geometriją, algebrą, statistiką.

155.6. **Informacinės technologijos.**

155.6.1. 7–8 klasėse skiriamos 35 dalyko pamokos. Siekiant mažinti mokinių mokymosi krūvį, 7 klasėje pirmą pusmetį pamokas skiriamos informacinių technologijų bendrosios programos kursui (apie 50 procentų metinių pamokų), o antrą pusmetį informacinių technologijų mokyti integruotai (kiti 50 procentų pamokų) su kitais dalykais; 8 klasėje – priešingai: pirmą pusmetį informacinės technologijos mokomos integruotai (apie 50 procentų metinių pamokų), o antrą pusmetį pamokos skiriamos informacinių technologijų bendrosios programos kursui (kiti 50 procentų pamokų). Integruoti su matematikos mokymu (pavyzdžiui, naudojimasis skaičiuokle sprendžiant statistikos uždavinius).

155.6.2. Integruojant dalyko ir informacinių technologijų programas, kai pamoką planuoja ir dalyko mokytoją konsultuoja informacinių technologijų mokytojas ar kai pamokoje dirba du mokytojai (dalyko ir informacinių technologijų), už mokytojo darbą atlyginama iš pamokų, skirtų mokinių ugdymo poreikiams tenkinti. Dalyko mokytojas, turintys pakankamai skaitmeninio raštingumo kompetencijų, dirba vienas.

155.6.3. gimnazijos I–II klasių informacinių technologijų kursą sudaro privalomoji dalis ir vienas iš pasirenkamųjų programavimo pradmenų, kompiuterinės leidybos pradmenų arba tinklalapių kūrimo pradmenų modulių. Mokykla siūlo rinktis ne mažiau kaip iš dviejų modulių. Modulį renkasi mokinys.

**155.7. Gamtamokslinis ugdymas.**

155.7.1. Siekiant gerinti gamtamokslinį raštingumą, pirmiausia tobulinami mokinių pasiekimai Žemės ir visatos bei gyvųjų sistemų ugdymo turinio srityse.

155.7.2. Gimnazija užtikrina, kad:

155.7.2.1. per gamtos mokslų dalykų pamokas būtų mokomasi tiriant. Ypač tai svarbu mokant fizikos ir biologijos;

155.7.2.2. gamtos mokslų dalykų turinys apimtų mokinių gebėjimus analizuoti ir interpretuoti gamtamokslinių tyrimų ir duomenų rinkimo procedūras bei sąvokas, taip pat gebėjimų mąstyti ir diskutuoti gamtos temomis ugdymą;

155.7.2.3. atsižvelgiant į mokinių gebėjimus ugdymo procesas turi būti labiau individualizuojamas, diferencijuojamas. Ugdymo procese turėtų būti taikomos įvairesnės, įdomesnės, įvairaus sunkumo ir sudėtingumo užduotys. Mokymosi medžiaga pritaikoma atsižvelgiant į mokinių turimas žinias, įgūdžius ir ugdymosi poreikius.

155.7.3. Įgyvendinant numatytą gamtos mokslų turinį, deramai dėmesio turi būti skiriama gamtamoksliniams tyrimams: stebėjimui, analizavimui, eksperimentavimui, modeliavimui, įvairioms praktinėms veikloms. Ugdymo procese mokiniai skatinami bendradarbiauti ir (ar) dirbti komandoje, derinami įvairūs ugdymo metodai ir ugdymo inovacijos. Ugdymo turinyje daugiau dėmesio skirti gyvosios gamtos stebėjimui, mokslinių idėjų ir technologijų pritaikymui kasdieniame gyvenime.

155.7.4. Gimnazija užtikrina, kad eksperimentiniams ir praktiniams įgūdžiams ugdyti būtų skiriama ne mažiau kaip 30–40 procentų dalykui skirtų pamokų per mokslo metus.

155.7.5. Gimnazijoje mokymosi aplinka gamtamoksliniam ugdymui pagal galimybes pritaikoma eksperimentiniams ir praktiniams įgūdžiams ugdyti. Rekomenduojama dvi gamtos mokslų pamokas organizuoti vieną po kitos, sudarant galimybes atlikti ilgiau trunkančius eksperimentinius darbus ar projektus. Eksperimentinių ir praktinių darbų metu klasė gali būti dalijama į grupes, jeigu pakanka mokymo lėšų.

155.7.6. Atliekant gamtamokslinius tyrimus naudojamasi ne tik kilnojamosiomis ir virtualiosiomis laboratorijomis, šiuolaikiškomis edukacinėmis erdvėmis, mokymosi ištekliais už gimnazijos ribų (mokslo parkų, universitetų, verslo įmonių laboratorijomis, nacionaliniais parkais ir kt.), bet turimomis mokyklinėmis priemonėmis, taip pat lengvai buityje ir gamtoje randamomis ir (ar) pasigaminamomis priemonėmis.

155.7.7. Gimnazija skatina mokinius įsitraukti į gamtos mokslų klubų, būrelių, pasirenkamųjų dalykų veiklas, dalyvauti įvairiuose gamtamokslinio raštingumo konkursuose, organizuoja veiklą po pamokų, įtraukiančią mokinius į tyrinėjimus.

**155.8. Technologijos.**

155.8.1. Mokiniai, kurie mokosi pagal pagrindinio ugdymo programos pirmąją dalį (5–8 klasėse), kiekvienoje klasėje mokomi, proporcingai paskirstant laiką tarp mitybos, tekstilės, konstrukcinių medžiagų ir elektronikos technologijų programų.

155.8.2. Mokiniams, pradedantiems mokytis pagal pagrindinio ugdymo programos antrąją dalį, technologijų dalykas prasideda nuo privalomo 17 valandų integruoto technologijų kurso.

155.8.3. Baigę integruoto technologijų kurso programą, mokiniai pagal savo interesus ir polinkius renkasi vieną iš privalomų technologijų programų (mitybos, tekstilės, konstrukcinių medžiagų, elektronikos, gaminių dizaino ir technologijų).

155.8.5. Gimnazija, bendradarbiaudama su profesinio mokymo įstaiga, technologijų programų turinį gali derinti su atitinkama formaliojo profesinio mokymo programa, o jai įgyvendinti naudotis profesinio mokymo baze.

**155.9. Socialinis ugdymas.**

155.9.1. Socialinio ugdymo dalykų mokymasis grindžiamas tiriamojo pobūdžio metodais, diskusijomis, bendradarbiavimu savarankiškai atliekamu darbu ir informacinėmis komunikacinėmis technologijomis.

155.9.2. Siekiant gerinti gimtojo krašto (Rūdiškių, Trakų rajono) ir Lietuvos valstybės pažinimą, atsižvelgiant į esamas galimybes, dalis istorijos ir geografijos pamokų organizuojamos netradicinėse aplinkose (muziejuose, lankytinose istorinėse vietose, vietos savivaldos institucijose, saugomų teritorijų lankytojų centruose), naudojamasi virtualiosiomis mokymosi aplinkomis.

155.9.3. Mokytojams rekomenduojama formuojant ugdymo turinį, gimnazijos I-II klasių mokinių projektinio darbo (tyrimo, kūrybinių darbų, socialinės veiklos) gebėjimams ugdyti skirti 20-30 procentų dalykui skirtų pamokų laiko per mokslo metus;

155.9.4. Laisvės kovų istorijai mokyti skirti ne mažiau kaip 18 pamokų, integruojant temas į istorijos, lietuvių kalbos ir literatūros ir pilietiškumo pagrindų pamokas.

155.9.5. Gimnazijos formuojamas socialinių dalykų ugdymo turinys teikia galimybę mokytojams:

155.9.5.2. priimti sprendimą dėl istorijos 5–6 klasės turinio išdėstymo eiliškumo (pavyzdžiui, kursą pradėti nuo Europos istorijos epizodų arba integruoti Europos ir Lietuvos istorijos epizodus);

155.9.5.3. priimti sprendimą dėl istorijos ir pilietiškumo ugdymo pagrindų mokymo, pavyzdžiui, integruotai mokyti istorijos ir pilietiškumo, kai dalis pasiekimų įgyjama per dalyko pamokas, o kita dalis – per kitokią veiklą (pilietiškumo akcijas ir pan.). Dalyvavimas akcijose gali būti fiksuojamas kaip pilietiškumo pamoka. Mokiniams įrodymus apie dalyvavimą akcijose rekomenduojama kaupti, naudojantis informacinėmis technologijomis, pavyzdžiui, e-aplanke ir kt.;

155.9.5.4. integruojant istorijos ir pilietiškumo ugdymo pagrindų mokymą privalu laikytis Bendrųjų ugdymo planų 124 punkte nurodytų pamokų skaičiaus. Integruojamų dalykų pamokos ir mokinių pasiekimai turi būti fiksuojamos tų dalykų apskaitai skirtuose puslapiuose.

155.9.6. Mokytojai į istorijos, geografijos, pilietiškumo ugdymo pagrindų dalykų turinį integruoja: Lietuvos ir pasaulio realijas, kurios nuolat ir sistemingai atskleidžiamos ir aptariamos su mokiniais, nacionalinio saugumo ir gynybos pagrindų temos, tokios kaip nacionalinio saugumo samprata ir sistema Lietuvos Respublikoje; rizikos veiksnių, grėsmių ir pavojų analizė; Lietuvos gynybos politika; informaciniai ir kibernetiniai karai: tikslai, metodai, instrumentai; Lietuvos Respublikos nacionalinio saugumo pagrindų įstatymas ir kiti įgyvendinamieji gynybos ir kovos su korupcija sričių teisės aktai, ir kitas panašias temas.

155.10. **Kūno kultūra.** Kūno kultūrai skiriamos 2 valandos per savaitę sudarant sąlygas visiems mokiniams papildomai rinktis jų pomėgius atitinkančias aktyvaus judėjimo pratybas

(šokio, futbolo, tinklinio), per neformaliojo švietimo veiklą gimnazijoje ar neformaliojo vaikų švietimo įstaigoje. Gimnazija tvarko mokinių, lankančių šias pratybas, apskaitą neformaliojo švietimo dienynuose.

155.10.1. Kūno kultūrai mokytis sudaromos atskiros mergaičių ir berniukų grupės iš paralelių ar gretimų klasių mokinių (pavyzdžiui, 5A ir 5B ar 7A ir 8B). Jei pakanka mokymo lėšų, klasė gali būti dalijama į grupes.

155.10.2. Organizuojant kūno kultūros pamokas patalpose, atsižvelgiama į Higienos normos reikalavimus.

155.10.3. Specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą.

155.10.4. Mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą (pavyzdžiui, stalo žaidimus, šaškes, šachmatus, veiklą kompiuterių klasėje, bibliotekoje, konsultacijas, socialinę veiklą ir pan.).

**155.11. Meninis ugdymas.**

155.11.1.meninio ugdymo dalykus sudaro dailė, muzika, šokis.

155.11.2. menų dalykų mokymą galima integruoti į neformaliojo švietimo programas, organizuoti ir kitose erdvėse – kultūros įstaigose, netradicinėje aplinkoje, gamtoje ir kt.

156. Mokinys privalo mokytis visų Bendrųjų ugdymo planų 124 punkte klasei nurodytų dalykų, išskyrus tuos atvejus, kai gimnazija priima sprendimą intensyvinti dalykų mokymą. Bendrųjų ugdymo planų 124 punkte nurodomas dalyko bendrosioms programoms įgyvendinti skiriamas minimalus pamokų skaičius ir minimalus privalomų pamokų skaičius mokiniui per savaitę. Mokinys pagal poreikius gali pasirinkti pageidaujamus mokytis pasirenkamuosius dalykus, dalykų modulius ir neformaliojo švietimo veiklas. Gimnazija gali skirti mokiniui ilgalaikių ir trumpalaikių konsultacijų. Maksimalus pamokų skaičius mokiniui per savaitę negali būti didesnis nei nurodytas Higienos normoje.

**IV SKYRIUS**

**VIDURINIO UGDYMO PROGRAMOS VYKDYMAS**

157. Gimnazijoje vidurinio ugdymo programa vykdoma, vadovaujantis Vidurinio ugdymo bendrosiomis programomis, Ugdymo programų aprašu, Mokymosi formų ir mokymo organizavimo tvarkos aprašu, Geros mokyklos koncepcija, Bendraisiais ugdymo planais, gali būti atsižvelgiama į Mokymosi krypčių pasirinkimo galimybių didinimo 14–19 metų mokiniams modelio aprašą ir kt.. Vidurinio ugdymo programai įgyvendinti skiriamas valandų skaičius pateiktas 1 priede.

158. Vidurinio ugdymo programos trukmė – dveji mokslo metai. Vidurinio ugdymo programos turinį sudaro:

158.1. privaloma dalis: privalomi mokytis dalykai ir privalomai pasirenkami dalykai ir (ar) moduliai;

159.2. laisvai pasirenkama dalis: pasirenkamieji dalykai, dalykų moduliai, pasirenkami profesinio mokymo programos moduliai. Pasirenkamieji dalykų moduliai neskaičiuojami kaip atskiri dalykai.

160. Gimnazijoje nustatyta mokinio individualaus ugdymo plano struktūra ir jo keitimo tvarka.

161. Mokinys, vadovaudamasis Ugdymo programų aprašu, mokyklos pasiūlymais ir atsižvelgdamas į tolesnius mokymosi planus, priima sprendimą, kokius dalykus ar modulius renkasi mokytis pagal vidurinio ugdymo programą, apsisprendžia dėl vieno brandos darbo rengimo ir kartu su mokytojais, padedant ir tėvams (globėjams), pasirengia individualų ugdymo planą.

162. Mokinio pasirinkti mokytis dalykai tampa privalomi. Jeigu pasirinkto dalyko programos mokinys nebaigia ir nepasiekia joje numatytų pasiekimų – pripažįstama, kad jis jo nesimokė.

163. Gimnazija, atsižvelgdama į mokinių pasirinkimus, jų individualius ugdymo planus, modeliuoja kokybišką vidurinio ugdymo programos įgyvendinimą. Laikinosios grupės sudaromos iš mokinių, kurie pasirenka tą pačią bendrojo ugdymo dalyko kurso programą, tą patį dalyko modulį, pasirenkamąjį dalyką.

164. Mokiniui pageidaujant, gimnazija sudaro sąlygas pagerinti pasirinktų ugdymo sričių ar atskirų dalykų kompetencijas papildomai rengtis brandos egzaminams ar tolesniam mokymuisi baigus vidurinio ugdymo programą (pavyzdžiui, profesinio mokymo programos moduliai).

165. Mokiniui, atvykusiam iš kitos mokyklos, gimnazija užtikrina galimybes įgyvendinti savo individualų ugdymo planą arba, nesant tam sąlygų, pasiūlyti keisti pasirinktus dalykus ar modulius.

166. Vidurinio ugdymo programoje gimnazija siūlo mokiniui:

166.1. jo mokymosi poreikius atliepiančius pasirenkamus dalykus, dalykų modulius. Nesant mokinio pageidaujamų pasirinkti švietimo ir mokslo ministro patvirtintų pasirenkamųjų dalykų programų ar dalykų modulių programų, jas parengia gimnazija (Bendrųjų ugdymo planų 22 punktas), išskyrus profesinio mokymo programą (Priedas 12);

166. 2. rinktis dalykus ar modulius, kurių turinys siejamas su šalies saugumu ir krašto gynyba;

166.3. daugiau pamokų, nei numatyta Bendrųjų ugdymo planų 143 punkte, mokytis kitus pasirinktus dalykus ar modulius.

167. Gimnazijoje užtikrinta, kad minimalus privalomų, privalomai ir laisvai pasirenkamų dalykų skaičius mokinio individualiame plane būtų ne mažesnis nei 8, o minimalus pamokų skaičius per savaitę – 28. Mokiniams, besimokantiems tautinės mažumos kalba, minimalus pamokų skaičius– 31,5 savaitinės pamokos, mokiniams, kurie mokosi pagal specializuoto ugdymo programą, minimalus pamokų skaičius – 31 savaitinė pamoka. Didinant pamokų skaičių per savaitę privalu laikytis Higienos normoje numatyto pamokų skaičiaus per dieną.

168. Gimnazija, siekdama užtikrinti, kad mokinys, mokydamasis pagal vidurinio ugdymo programą, tobulintų tolesniam mokymuisi, darbui būtinas kompetencijas, ugdymo procese taiko inovatyvius, besimokantiesiems patrauklius ir aktualius mokymo(si) būdus, plėtoja savarankišką mokymąsi, sudaro sąlygas mokinių socialinei-pilietinei veiklai, savanorystei, padeda mokiniams susipažinti su profesijų įvairove ir pasirinkimo galimybėmis, planuoti tolesnį savo mokymąsi ir(ar) darbinę veiklą, karjerą.

169. Gimnazijoje yra viena gimnazijos III arba viena gimnazijos IV klasė. Mokymo kokybė, įgyvendinant vidurinio ugdymo programą pagal dalykų bendrojo ir išplėstinio kursų programas, užtikrinama organizuojant ugdymą tokiu būdu:

169.1.lietuvių kalbos ir literatūros, matematikos ir gimtosios kalbos mokymui(si) sudarytos atskiros laikinos grupės, atsižvelgiant į mokinių pasirinkimą mokytis pagal dalyko bendrojo ar išplėstinio kurso programą;

169.2. užsienio kalbos mokymuisi sudarytos atskiros laikinos grupės pagal kalbos mokėjimo lygį;

169.3. kokybiškas vidurinio ugdymo programos įgyvendinimas modeliuojamas atsižvelgiant į mokinių pasirinkimą ir jų individualius ugdymo planus.

170. Žmogaus saugos dalykas integruojamas į dalykų ugdymo turinį.

171. Mokiniams, kurie mokosi savarankiškai ar nuotoliniu būdu pavienio mokymosi forma, konsultacijoms skiriama iki 15 procentų, o besimokantiems grupinio mokymosi forma – 40 procentų Bendrųjų ugdymo planų 143 punktu nustatyto savaitinių pamokų skaičiaus.

172. Specialiosios medicininės fizinio pajėgumo grupės mokinių kūno kultūros ugdymas organizuojamas, vadovaujantis Bendrųjų ugdymo planų 122.10.3, 122.10.5 papunkčiais.

**V. MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

1. BENDROSIOS NUOSTATOS

173. Rengiant gimnazijos ir mokinio individualųjį ugdymo planą, sudaromos sąlygos mokiniui, turinčiam specialiųjų ugdymosi poreikių, gauti kokybišką ir poreikius atitinkantį ugdymą ir būtiną švietimo pagalbą.

174. Gimnazija mokinio, turinčio specialiųjų ugdymosi poreikių, ugdymą organizuoja vadovaudamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“, ir šio skyriaus nuostatomis (jei šiame skyriuje nereglamentuojama, mokykla vadovaujasi kitomis Bendrųjų ugdymo planų nuostatomis, reglamentuojančiomis švietimo programų įgyvendinimą) ir atsižvelgia į:

174.1. formaliojo švietimo programą;

174.2. mokymosi formą ir mokymo proceso organizavimo būdą;

174.3. individualizuoto ugdymo ir švietimo pagalbos reikmę, vykdydama švietimo pagalbos specialistų, gimnazijos Vaiko gerovės komisijos, pedagoginių psichologinių ar švietimo pagalbos tarnybų rekomendacijas;

174.4. gimnazijos galimybes (specialistų komanda, mokymo(si) aplinka, mokymo ir švietimo pagalbos lėšos);

174.5. mokinių specialiuosius ugdymosi poreikius, jų lygį (nedideli, vidutiniai, dideli ir labai dideli).

175. Gimnazija, pritaikydama ugdymo planą mokinio reikmėms ir vadovaudamasi Bendrųjų ugdymo planų 124, 143 punktuose nurodytu pagrindinio ar vidurinio ugdymo dalykų programoms įgyvendinti skiriamų savaitinių pamokų skaičiumi, taip pat gimnazijos, klasės, kuriose įteisintas mokymas tautinės mažumos kalba, vadovaudamosi Bendrųjų ugdymo planų 96–99 punktais, gali:

175.1. iki 30 procentų koreguoti dalykų programoms įgyvendinti skiriamų savaitinių pamokų skaičių (nemažindamos nustatyto mokiniui minimalaus pamokų skaičiaus per savaitę);

175.2. planuoti specialiąsias pamokas ir (ar) didinti pamokų, skirtų ugdymo sričiai, socialinei veiklai, ugdymui profesinei karjerai, medijų ir informaciniam raštingumui ir t. t., skaičių, siekiant plėtoti asmens kompetencijas ir tenkinti ugdymosi poreikius;

175.3. keisti specialiųjų pamokų, pratybų ir individualiai pagalbai skiriamų valandų (pamokų) skaičių per mokslo metus, atsižvelgdamos į mokinio reikmes, švietimo pagalbos specialistų, Vaiko gerovės komisijos ir Pedagoginės psichologinės ar švietimo pagalbos tarnybos rekomendacijas;

175.4. keisti pamokų trukmę, dienos ugdymo struktūrą, atsižvelgdamos į mokinio galias ir sveikatą, poilsio poreikį, keliamus individualius ugdymo tikslus;

175.5. formuoti nuolatines ar laikinąsias grupes, pogrupius iš tos pačios ar skirtingų klasių mokinių.

176. Pagrindinio ugdymo individualizuotos programos ir socialinių įgūdžių ugdymo programos įgyvendinimas (išskyrus įgyvendinimą vaikų socializacijos centruose) pateikiamas 4 priede.

2. INDIVIDUALAUS UGDYMO PLANO RENGIMAS

177. Individualus ugdymo planas rengiamas:

177.1. atsižvelgiant į mokinio specialiuosius ugdymosi poreikius, pedagoginės psichologinės ar švietimo pagalbos tarnybos rekomendacijas, ugdymo programą, ugdymo formą ir mokymo organizavimo būdą;

177.2. mokiniui, kuris mokosi nuotoliniu ar savarankišku mokymo proceso organizavimo būdu;

177.3. kai mokiniui pagal pedagoginės psichologinės ar švietimo pagalbos tarnybos ir gimnazijos Vaiko gerovės komisijos rekomendacijas tam tikru laikotarpiu reikia intensyvios švietimo pagalbos.

178. Pritaikant bendrąjį gimnazijos ar klasės ugdymo planą individualioms mokinio ugdymosi reikmėms, galima:

178.1. vėliau pradėti mokyti pirmosios ar antrosios užsienio kalbos, mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), judesio ir padėties, bendrųjų mokymosi sutrikimų, turintį kochlearinius implantus;

178.2. mokyti tik vienos užsienio kalbos (išimtiniais atvejais – iš viso nemokyti), o pamokas skirti lietuvių kalbai ir literatūrai mokyti – besimokančiam mokykloje, kurioje įteisintas mokymas tautinės mažumos kalba, ir turinčiam 150.1 papunktyje išvardytų sutrikimų;

178.3. besimokantį pagal individualizuotą pagrindinio ugdymo programą pagrindinio ugdymo programoje prasidedančių dalykų pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi; mokymas gali būti organizuojamas atskiromis veiklomis;

178.4. besimokančiam pagal individualizuotą pagrindinio ugdymo programą, jei ugdymas įgyvendinamas pagal Bendrųjų ugdymo planų 124 punktą, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

178.5. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti;

178.6. nemokyti muzikos turinčiojo klausos sutrikimą (išskyrus nežymų);

178.7. nemokyti technologijų turinčiojo judesio ir padėties bei neurologinių sutrikimų (išskyrus lengvus);

178.8. vietoj šiame punkte nurodytų dalykų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą, o tautinės mažumos kalba besimokantis mokinys – mokytis lietuvių kalbos ir literatūros.

179. Mokiniui, kuris mokosi pagal pritaikytą bendrojo ugdymo programą, individualus ugdymo planas sudaromas vadovaujantis Bendrųjų ugdymo planų 124 ir 143 punktuose dalykų programoms įgyvendinti nurodomų savaitinių pamokų skaičiumi, kuris gali būti koreguojamas iki 20 procentų. Bendras pamokų ir neformaliojo švietimo pamokų skaičius gali būti mažinamas ar didinamas 1 ar 2 pamokomis.

179.1.Sutrikusios klausos mokiniui mokyklos ar individualus ugdymo planas sudaromas vadovaujantis Bendrųjų ugdymo planų 124 ir 143 punktais, be to:

179.1.1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;

179.1.2. kurčiojo ir neprigirdinčio mokinio ugdymo plane turi būti skiriama: lietuvių gestų kalbai – 2–3 pamokos, lietuvių kalbai ir literatūrai – 6–8 pamokos;

179.1.3. kurčiasis ir neprigirdintis mokinys mokomas totaliosios komunikacijos žodiniu ar dvikalbiu metodu, atsižvelgiant į individualius gebėjimus ir tėvų (globėjų, rūpintojų) pageidavimus;

179.1.4. I–II klasėse iš mokinio ugdymo(si) poreikius tenkinančių pamokų 3 pamokos per savaitę skiriamos mokyti individualizuotai ir diferencijuotai bei karjeros valdymo kompetencijoms ugdyti;

179.1.5. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – 2 pamokos, 6–8, I-II gimnazijos klasėse – po 1 pamoką per savaitę, turintiems kochlearinius implantus – po 2 pamokas per savaitę. Pratybų ir lietuvių kalbos pamokų turinys turi derėti.

179.2. Sutrikusios regos mokiniui mokyklos ar individualus ugdymo planas sudaromas vadovaujantis Bendrųjų ugdymo planų 124 ir 143 punktais. Ugdymo plane skiriamos specialiosios pamokos ir specialiosios pratybos:

179.2.1. silpnaregiui mokiniui, kuriam gresia pavojus apakti, individualioms pratyboms (iki ketverių metų) mokyti(s) Brailio rašto skiriamos 1 ar 2 pamokos per savaitę, kursas gali būti intensyvinamas;

179.2.2. aklam (regėjimo aštrumas nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti 1 ar 2 pamokas per savaitę (turint mokymo lėšų). Šis kursas gali būti intensyvinamas;

179.2.3. tiflopedagoginė pagalba aklam ir žymią silpnaregystę (regėjimo aštrumas su korekcija geriau matančia akimi nuo 0,05 iki 0,1) turinčiam mokiniui, kuris mokosi pagal pagrindinio ugdymo programą, yra privaloma;

179.2.4. nereginčiam mokiniui individualioms mobilumo lavinimo pratyboms skiriama po 1 pamoką per savaitę. Šios pamokos gali būti skiriamos ir kasdienio gyvenimo bei komunikaciniams įgūdžiams ugdyti.

179.3. Kurčneregio mokinio individualus ugdymo planas sudaromas vadovaujantis Bendrųjų ugdymo planų 7 priedu.

179.4. Sutrikusios kalbos ir kitos komunikacijos mokiniui mokyklos ar individualus ugdymo planas sudaromas vadovaujantis Bendrųjų ugdymo planų 124 ir 143 punktais. Ugdymo plane specialiosios pamokos skiriamos tarčiai, kalbai ir klausai lavinti:

179.4.1. specialiosioms pratyboms 5–8 klasėse skiriama po 2 pamokas trims mokiniams per savaitę, 9–10 klasėse – po 0,5 pamokos mokinio kalbai ir komunikacijai lavinti;

179.4.2. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–10 klasėse skiriama po 0,5–1 pamoką per savaitę (mokinys mokomas individualiai ar diferencijuotai).

179.5. Judesio ir padėties sutrikimų turinčiam mokiniui mokyklos ar individualus ugdymo planas sudaromas vadovaujantis Bendrųjų ugdymo planų 124 ir 143 punktais. Ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:

179.5.1. mokiniui, sergančiam cerebriniu paralyžiumi ar turinčiam judesio ir padėties sutrikimų (išskyrus lengvus), individualioms gydomosios kūno kultūros pratyboms skiriama 1 ar 2 pamokos per savaitę;

179.5.2. mokiniui, bendraujančiam alternatyviuoju būdu, 5–8, I-II klasėse tarties, kalbos ir komunikacijos lavinimo specialiosios pratybos gali būti integruojamos į komunikacines ir pažintines veiklas, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;

179.5.3. 4–8 mokinių grupei gali būti skiriamos 2–3 gydomosios kūno kultūros pamokos per savaitę.

180. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų Vaiko gerovės komisijos narių rekomendacijas. Kai gimnazijoje nėra švietimo pagalbos specialistų, mokytoją konsultuoja mokyklą aptarnaujančios pedagoginės psichologinės ar švietimo pagalbos tarnybos ir (ar) savivaldybės administracijos švietimo padalinių specialistai.

3. MOKINIŲ, TURINČIŲ SPECIALIŲJŲ UGDYMOSI POREIKIŲ,

MOKYMOSI PASIEKIMŲ IR PAŽANGOS VERTINIMAS

183. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 44–55 punktų nuostatomis ir vadovaujantis Trakų r. Rūdiškių gimnazijos mokinių pažangos ir pasiekimų vertinimo tvarkos aprašu. (7 priedas).

184. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal bendrojoje programoje numatytus pasiekimus, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

185. Mokinio, kuris mokosi pagal individualizuotą pagrindinio ugdymo programą, mokymosi pasiekimų vertinimas (būdai, periodiškumas) ir įforminimas vykdomas atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus ir vadovaujantis Trakų r. Rūdiškių gimnazijos mokinių pažangos ir pasiekimų vertinimo tvarkos aprašu. (7 priedas)

4. SPECIALIOSIOS PEDAGOGINĖS IR SPECIALIOSIOS PAGALBOS MOKINIAMS TEIKIMAS

186. Specialiosios pedagoginės ir specialiosios pagalbos paskirtis – didinti ugdymo veiksmingumą.

187. Gimnazija specialiąją pedagoginę ir specialiąją pagalbą mokiniui teikia vadovaudamasi teisės aktais ir įgyvendindama pedagoginės psichologinės ar švietimo pagalbos tarnybos ir gimnazijos Vaiko gerovės komisijos rekomendacijas.

188. Specialioji pedagoginė pagalba teikiama:

188.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

188.2. ugdymo proceso metu ar pasibaigus ugdymo procesui, atsižvelgiant į mokinio galias, keliamus ugdymo(si) tikslus, tenkinant jo reikmes. Siekiant įtraukties į bendrą ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai;

188.3. specialiųjų pratybų forma: individualių, mažoms grupelėms (2–4 mokiniai), grupėms (5–8 mokiniai). Mokiniams, turintiems didelių ir labai didelių specialiųjų ugdymosi poreikių, pagalba gali būti teikiama per specialiąsias pamokas;

188.4. kai gimnazijoje nėra reikiamos kvalifikacijos specialiųjų pedagogų, galinčių teikti ugdymą ir švietimo pagalbą regos, klausos, įvairiapusių raidos (autizmo), elgesio ir (ar) emocijų sutrikimų turinčiam mokiniui, kuriam rekomenduota papildoma specialioji pedagoginė pagalba, jam skiriama nuo 2 iki 4 valandų per savaitę individualioms specialiojo pedagogo konsultacijoms ir (ar) papildomai dalyko mokytojo pagalbai arba sudaromos sąlygos šias paslaugas mokiniui gauti specialiosios paskirties įstaigoje, specialiojo ugdymo centruose.

189. Specialioji pagalba:

189.1. teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“;

189.2. teikiama mokytojo padėjėjo, gestų kalbos vertėjo, skaitovo;

189.3. teikiama ugdymo proceso metu.

5. MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE

190. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja gimnazija pagal Vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas sudariusi individualų ugdymo planą mokymosi namie laikotarpiui.

191. Mokiniui, kuris mokosi pagal pritaikytą bendrojo ugdymo programą, mokyti namie gimnazija skiria pamokų vadovaudamasi Bendrųjų ugdymo planų 107–110 ir 124, 143 punktais, 1 ar 2 pamokos gali būti skiriamos specialiosioms pamokoms ar specialiosioms pratyboms, o mokiniui, kuris mokosi tautinės mažumos kalba, – 2 papildomos valandos lietuvių kalbai ir literatūrai mokyti.

192. Mokiniui, kuris mokosi pagal individualizuotą pagrindinio ugdymo programą, mokyti namie skiriama ne mažiau kaip 8 valandos per savaitę:

192.1. mokymas namie organizuojamas vadovaujantis Bendrųjų ugdymo planų 107–110 punktais, 1 ar 2 pamokos gali būti skiriamos specialiosioms pamokoms ar specialiosioms pratyboms;

192.2. turinčiam judesio ir padėties sutrikimų rekomenduojama 1–2 valandas per savaitę skirti gydomajai mankštai;

192.3. besimokančiam tautinės mažumos kalba, turinčiam specialiųjų ugdymosi poreikių ir ugdomam namie, lietuvių kalbai ir literatūrai mokyti gali būti skiriamos papildomos 1–2 valandos per savaitę.

6. PAGRINDINIO UGDYMO INDIVIDUALIZUOTOS PROGRAMOS IR SOCIALINIŲ ĮGŪDŽIŲ UGDYMO PROGRAMOS ĮGYVENDINIMAS

193. Mokiniui, kuris mokosi pagal pagrindinio ugdymo individualizuotą programą, gimnazijos ar individualus ugdymo planas sudaromas, atsižvelgiant į mokinio galias (nežymus, vidutinis, žymus ar labai žymus intelekto sutrikimas), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

194. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, mokyklos ar klasės ir individualus ugdymo planas rengiamas:

194.1. vadovaujantis Bendrųjų ugdymo planų 124, 143 punktuose nustatytu dalykų programoms įgyvendinti savaitinių pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 25 procentų:

194.1.1. keičiamas (mažinamas, didinamas) dalykams skirtų pamokų skaičius;

194.1.2. numatoma papildoma mokytojo pagalba;

194.1.3. planuojamos specialiosios pamokos;

194.1.4. didinamas pamokų skaičius, skirtas meniniam, technologiniam ugdymui, kitų dalykų mokymui, socialinei veiklai, karjeros ugdymo kompetencijoms ugdyti;

194.1.5. keičiamas specialiųjų pamokų, pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, Vaiko gerovės komisijos ar Pedagoginės psichologinės tarnybos rekomendacijas;

194.1.6. 1–2 pamokomis mažinamas minimalus privalomų pamokų skaičius, didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

194.1.7. technologijų dalyko gali būti siūloma tik viena technologijų programa arba technologijų kryptis;

194.1.8. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama po 0,5–1 pamoką per savaitę;

194.1.9. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–8, I–II klasėse galima skirti po 1 pamoką per savaitę naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų spragoms šalinti.

195. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, individualus ugdymo planas rengiamas:

195.1. besimokančiam įtraukiojo mokymosi būdu bendrosios paskirties klasėje, vadovaujantis Bendrųjų ugdymo planų 124 punkte nurodytu dalykų programoms įgyvendinti savaitinių pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 30 procentų;

195.2. besimokančiam klasėje ar mokykloje, skirtoje mokiniams, turintiems intelekto sutrikimą, – vadovaujantis Bendrųjų ugdymo planų 7 priedo 8 punktu;

195.3. mokiniui, bendraujančiam alternatyviuoju būdu, specialiosioms pratyboms 5–10 klasėse skiriama po 1 pamoką per savaitę. Tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti.

196. Pagrindinio ugdymo individualizuotos programos, skirtos turintiesiems vidutinį, žymų ir labai žymų intelekto sutrikimą, veikloms įgyvendinti skiriamų valandų skaičius per savaitę:

197. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 8 punkto lentelėje nurodytą pamokų skaičių kiekvieniems ugdymo metams (klasei). Šios veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatą.

198. Mokiniui, dėl cerebrinio paralyžiaus turinčiam judesio ir padėties sutrikimų (išskyrus lengvus), gydomosios kūno kultūros specialiosioms pratyboms skiriama po 2 pamokas per savaitę.

199. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–8, I-II klasėse skiriama po 1 pamoką per savaitę naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

200. 5–8, I-II klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.

SUDERINTA SUDERINTA

Trakų rajono savivaldybės administracijos Rūdiškių gimnazijos tarybos

direktoriaus 2017 m. liepos 14 d. 2017 m. rugpjūčio 31 d. posėdžio

įsakymu Nr.P2-726 Nr. 8 nutarimu